Crna Gora postaje partner sajma turizma u Štutgartu | Ekonomist\n– Danas smo napravili veliki iskorak u promociji Crne Gore kao turističke destinacije u svijetu, posebno na tržištu Zapadne Evrope. Ljubiteljima aktivnog odmora u Crnoj Goru na raspolaganju je mnoštvo biciklističkih ruta i planinarskih staza, a mnoge prolaze kroz nacionalne parkove koji obiluju prirodnim ljepotama – istakao je Radulović.\nPored ovog ugovora, ministar Radulović, državni sekretar Damir Davidović i direktorica NTO CG Željka Radak Kukavičić održali su niz sastanaka sa predstavnicima značajnih turoperatora, organizacija i udruženja iz oblasti turizma među kojima su Deutscher Reisering, Thomas Cook Media & Partnerships, Der Touristik, TUI France, TUI UK&Ireland, TUI RUSSIA&CIS, AviaReps Poland, Baltic Aviation Support SIA na kojima je razgovarano o unapređenju saradnje i zajedničkim marketing aktivnostima na emitivnim tržištima.\nTakođe, razgovarano je i sa predstavnicima Lufthansa City Center (LCC) franšizne mreže 650 turističkih agencija iz 90 zemalja svijeta o organizaciji ovogodišnje Generalne skupštine Lufthansa City Centre u Crnoj Gori, kada se očekuje dolazak preko 500 generalnih menadžera i marketinških stručnjaka turističke industrije širom svijeta.\nPosjetioci sajma iskazali su najveće interesovanje za ponudu aktivnog odmora u nacionalnim parkovima i organizovane izlete. Atraktivna ponuda za aktivni odmor, biciklističke i planinarske staze i netaknuta priroda privlače sve veći broj gostiju iz Njemačke – navode u Ministarstvu.\nPrethodne godine Crnu Goru je posjetilo 80 odsto više turista sa ovog tržišta koji su ostvarili 73 odsto više noćenja u odnosu na 2017.\n– Turoperatori koji u svojim programima nude Crne Goru najavljuju odličan buking i tokom ove godine – navode oni.\nOno što posljednjih godina doprinosi konstantnom rastu gostiju sa ovog tržišta je i odlična avio-povezanost sa tržištem Njemačke.\nNaime, nacionalna avio kompanija Montenegro Airlines pored linija za Frankfurt i Dizeldorf najavljuje i letove iz Tivta za Lajpcig i Minhen, kao i uvođenje nove linije iz Hanovera. Pored nacionalne avio-kompanije, niskobudžetna avio kompanija Wizz Air ima cjelogodišnje letove ka Memingenu, dok Ryan Air saobraća za Berlin preko cijele godine.\nOno što je novina je da niskobudžetna austrijska avio kompanija Laudamotion u saradnji sa kompanijom Ryanair uvodi novu liniju na relaciji Podgorica-Štutgart za ovu godinu. Eurowings tokom ove godine nastavlja sa prodajom sezonske avio linije na relaciji Tivat– Dizeldorf, a najveća avio-kompanija Njemačke Lufthansa uvodi nove linije od aprila i to jednom nedeljno iz Frankfurta i Minhena za Tivat.\nITB sajam turizma je najposjećenija turistička berza koja okuplja predstavnike institucija, organizacija i privrede. Očekuje se da će sajam ove godine posjetiti preko 100.000 posjetilaca od čega preko 60 000 predstavnika turističke privrede.


Obeležena godišnjica ubistva službenika Euleksa, ponuđena nagradu za informacije\nVesti Autor:KoSSev19. sep. 202018:20 > 18:29\nMisija Evropske unije za vladavinu prava na Kosovu (EULEX) obeležila je sedmogodišnjicu ubistva carinskog službenika te misije Audriusa Šenavičijusa, koji je ubijen od sada neidentifikovanih osoba na severu Kosova dok se vozio na posao.\nU znak sećanja na taj dan, šef Misije EULEX Lars Gunar Vigemark, zamenik generalnog direktora Kosovske policije za resurse Dejan Janković i zamenik predsednika opštine Zvečan Nenad Popović posetili su mesto na kojem je Šenavičijusa oduzet život i položili venac na njegovu spomen ploču, prenosi KoSSev.\nNa mestu ubistva Šenavičiusa, Vigemark je posetio na to da je slučaj njegovog ubistva sada u rukama kosovskog suda i pozvao sve koji imaju informacije da pomognu istrazi.\n„Ovaj zločin još uvek nije rešen. Uprkos dugim istragama prvenstveno od samog EULEX-a, ovo ubistvo ostaje nerešeno. Kada je EULEX završio svoj izvršni mandat u pravosuđu 2018. godine, ovaj predmet ubistva predat je kosovskim organima tužilaštva. Oni sada vode ovaj slučaj, ali još uvek nema rezultata. Zbog toga danas apelujem na sve koji imaju informacije o ovom slučaju, na one koji znaju nešto o onome što se ovde dogodilo pre sedam godina, da se jave i objasne šta se dogodilo. Vaša anonimnost će biti zagarantovana. Tu je i vrlo značajna finansijska nagrada za informacije koje će voditi ka rešavanju ovog predmeta. Ali ovde nije reč o novcu, već o pravdi i još jednom primeru nekažnjavanja. Pravda je potrebna porodici žrtve, svima ovde na Kosovu, regionu, a takođe i Evropskoj uniji“, rekao je on, a navodi se u saopštenju EULEX-a.\nEULEX nudi 82.000 evra za informacije o ubistvu\nEULEX poziva sve one koji možda poseduju informacije, koje mogu pomoći policiji, da se jave.\nMisija nudi nagradu od 82.000 evra za informacije koje mogu dovesti do hapšenja i osude izvršioca(-laca) ovog ubistva.


Zrenjanin 3. marta još jednom domaćin rukometašicama Srbije -\nZrenjanin 3. marta još jednom domaćin rukometašicama Srbije\nProtiv Švedske za učešće na EHF EURO 2022.\nGrad Zrenjanin narednog četvrtka, 3. marta, biće domaćin još jedne zvanične međunarodne rukometne utakmice, u kojoj se sastaju ženske nacionalne selekcije Srbije i Švedske. U pitanju je kvalifikacioni meč za učešće na Evropskom šampionatu, koji se, od 4-22. novembra ove godine, održava u Sloveniji, Severnoj Makedoniji i Crnoj Gori.\nUtakmica u Zrenjaninu igra se u Kristalnoj dvorani, s početkom u 18 časova. Rukometašice Srbije stižu danas u večernjim časovima u Zrenjanin, gde će trenirati do meča u četvrtak. Ulaznica za utakmicu biće humanitarni prilog u iznosu od 100 dinara, a sav prihod biće usmeren u akciju “Sportom za bolje sutra”.\nNakon uspešno odigrane utakmice u Zrenjaninu protiv Turske, oktobra prošle godine (36:27), naše rukometašice pokušaće da u Kristalnoj dvorani ostvare povoljan rezultat i protiv Šveđanki i ostanu u trci za mesto u kvalifikacionoj grupi koje vodi na prvenstvo Starog kontinenta.\nRevanš meč protiv ekipe Švedske, reprezentativke Srbije igraju dva dana kasnije, 5. marta od 17 časova, u švedskom gradu Istadu. Posle dvomeča sa Švedskom, našu selekciju do kraja kvalifikacija očekuje gostovanje u Turskoj 20. aprila i utakmica sa Islandom koja se 23. aprila igra u Srbiji.\nPoziv za akreditovanje medija za utakmicu\nRukometni savez Srbije objavio je i poziv za akreditovanje medija za praćenje utakmice, čiji sadržaj prenosimo u celini:\nRukometni savez Srbije obaveštava zainteresovane predstavnike medija za praćenje utakmice reprezentacija Srbije i Švedske u okviru kvalifikacija za EHF EURO 2022 (četvrtak, 03. mart 2022. u 18:00 časova, Kristalna dvorana, Zrenjanin) da zahteve za akreditovanje mogu podneti zaključno sa 02. martom 2022. godine u 12 časova.\nPotrebno je poslati ime i prezime, naziv redakcije, broj lične karte i novinarske legitimacije na press@rss.org.rs.\nNapominjemo da će zbog nepovoljne epidemiološke situacije broj novinara i fotoreportera biti ograničen, kao i da će svi striktno morati da se pridržavaju pravila po dolasku u dvoranu.\nFotoreporterima će biti dozvoljen pristup terenu samo uz potvrdu o vakcinaciji, PCR testu ili brzom antigenskom testu, u protivnom fotografisanje će moći da se obavi samo sa tribina Kristalne dvorane. Rukometni savez Srbije će obezbediti fotografije sa utakmice koje možete slobodno koristiti uz potpis RSS.\nAkreditovanim novinarima biće omogućen pristup konferenciji za medije posle utakmice, uz poštovanje svih epidemioloških mera i obavezno nošenje maske.


Albert Jeger - Blic Online\nRebalans budžeta i restitucija peduslovi za aranžman\nBEOGRAD - Šef Misije Međunarodnog monetarnog fonda (MMF) Albert Jeger izjavio je danas da je uslov za davanje pozitivne ocene o aranažmanu iz predostrožnosti, krajem septembra u Vašingtonu na sednici Borda direktora MMF, da Srbija do tog roka dostavi Skupštini predloge zakona o rebalansu budžeta za 2011. i o restituciji.\nĐelić uveren da će biti postignut dogovor sa MMF-om\nBEOGRAD - Potpredsednik Vlade Srbije za evropske integracije Božidar Đelić izrazio je jutros uverenje da će Srbija u Beogradu postići dogovor sa MMF-om koji, pre svega, podrazumeva da sledeće godine shodno fiskalnim pravilima budžetski deficit ne pređe 3,2 odsto bruto domaćeg proizvoda.\nČlanovi Vlade za novi aranžman s MMF iz predostrožnosti\nBEOGRAD - Predstavnici Vlade Srbije i Misije Međunarodnog monetarnog fonda danas su se saglasili da postoji potreba za novim aranžmanom iz predostrožnosti između Srbije i MMF-a, sa ciljem da se nastave reforme u zemlji.\nBajec: Aranžman s MMF iz predostrožnosti, nije finansijski\nBEOGRAD - Ekonomski savetnik premijera Srbije Jurij Bajec izjavio je da će srpske vlasti sutra voditi preliminarne razgovre sa Međunarodnim monetarnim fondom (MMF) o aranžmanu iz predostrožnosti, koji nije finansijski i da se razlikuje od onih koje je dosad Srbija imala sa tom finansijskom institucijom.\nMMF: Za Srbiju ova i naredna godina mogu biti izgubljene\nDanas počinju tehnički razgovori sa Misijom MMF-a\nMisija Međunarodnog monetarnog fonda (MMF), koju predvodi Albert Jeger, danas u Beogradu počinje tehničke razgovore o šestoj reviziji tekućeg kreditnog aranžmana sa Srbijom.\nDogovor sa MMF o platama i penzijama najverovatnije sutra\nDelegacija Srbije i Misija Međunarodnog monetarnog fonda (MMF) će najverovatnije sutra postići konačan dogovor o tome da li će se plate i penzije odmrznuti već u januaru, a ne kao što je prvobitno bilo predviđeno u aprilu iduće godine, rečeno je danas Tanjugu u Ministarstvu finansija.\nZvanični pregovori sa MMF-om od sutra\nZvanični razgovori predstavnika Republike Srbije i misije Međunarodnog monetarnog fonda počeće sutra održavanjem plenarnog sastanka u Narodnoj banci Srbije.\nSindikati protiv novog Zakona o PIO\nUkoliko Vlada Srbije ne povuče Predlog Zakona o izmenama i dopunama Zakona o penzijskom i invalidskom osiguranju, pet reprezentativnih sindikata pokrenuće masovne ulične proteste širom Srbije, najavili su danas predsednici tih sindikata.\nMisija MMF pozitivno ocenila mere pomoći najsiromašnijima\nŠef Misije Međunarodnog monetarnog fonda za Srbiju Albert Jeger danas je pozitivno ocenio planirane interventne mere vlade pomoći najugroženijim građanima u Srbiji i nerazvijenim opštinama, saopštilo je Ministarstvo rada i socijalne politike Srbije.\nVlada i MMF će razmotriti povećanje plata i penzija\nPremijer Srbije Mirko Cvetković i ministarka finansija Diana Dragutinović dogovorili su se danas sa predstavnicima Međunarodnog monetarnog fonda (MMF) da se u okviru četvrte revizije kreditnog aranžmana razmatra i mogućnost povećanja plata i penzija, saopšteno je danas iz Vlade.\nGlavna tema plate i penzije\nZvanični pregovori predstavnika Vlade i misije Međunarodnog monetarnog fonda počinju danas u Narodnoj banci Srbije. U okviru četvrte revizije stendbaj aranžmana koji je lani potpisan sa ovom institucijom, izvršna vlast predstaviće MMF, između ostalog, i predlog budućeg povećanja penzija i plata u javnom sektoru.\nPovećanje plata neodrživo\nOdmrzavanje ili povećanje plata u javnom sektoru ove godine Srbija ne bi mogla finansijski da izdrži. To ne sme da se dogodi - smatraju predstavnici MMF. Izvor „Blica“ upoznat sa tokom pregovora kaže da su članovi misije domaćim vlastima rekli da su zabrinuti zbog nedavnog dogovora vlasti i Elektroprivrede Srbije da zaposlenima u ovom preduzeću poveća plate.\nNa današnjem sastanku premijera Srbije Mirka Cvetkovića i ministarke finansija Diana Dragutinović sa misijom Međunarodnog monetarnog fonda potvrđeno je da sa sprovode svi elementi sporazuma sa tom međunarodnom finansijskom institucijom, saopšteno je iz Vlade Srbije.\nPremijer razgovara sa delegacijom MMF\nPredsednik Vlade Srbije Mirko Cvetković i ministarka finansija Diana Dragutinović sastaće se danas sa predstavnicima misije Međunarodnog monetarnog fonda (MMF) u okviru treće revizije kreditnog stendbaj aranžmana od 2,9 milijardi evra.


Mato Jozić, predsjednik NS Federacije BiH\nNikad kvalitetnije natjecanje u ligama Federacije BiH\nIzvršni odbor NS Federacije BiH u takmičarskoj sezoni 2014/2015 maksimalnu pažnju je posvetio natjecanju u svim ligama Federacije BiH. Tako je pred početak takmičarske sezone doneseno niz odluka u vezi Prve lige FBiH, Druge lige FBiH grupa „Centar“, „Zapad“, „Sjever“ i „Jug“, Omladinske lige BiH grupa „Centar“ i „Jug“, Ženske nogometne lige FBiH i Futsal lige FBiH.\n„Izvršni odbor Nogometnog saveza Federacije svim kapacitetima učestvuje u svim ligama u Federaciji BiH i pridaje maksimalnu pažnju u organiziranju svih natjecanja. Pred početak takmičarske sezone 2014/2015 godine Izvršni odbor donio je odluku da se na svim natjecanjima u Federaciji BiH implementira COMET informacioni sistem.\nTakva odluka zahtjevala je niz aktivnosti. Svi klubovi su vrlo ozbiljno pristupili tome, osigurali su potrebnu tehničku opremu, a Komisije i Sekretarijat NS FBiH izvršili su kvalitetnu obuku službenih lica. Sve odluke dale su rezultata te već na startu sezone s ponosom možemo reći da natjecanje u ligama FBiH nije bilo nikada kvalitetnije“- kazao je predjednik NS Federacije BiH Mato Jozić.\n- Koje su to pozitivne promjene u odnosu na prethodne sezone?\n„Izmjena u sistemu Kup natjecanja, uvođenje Comet sustava na sve lige, poboljšana je kvaliteta suđenja, podmlađene su liste službenih osoba, uvedene su dodatne mjere osiguranja na utakmicama, odluka o Kodeksu ponašanja, snimanje utakmica od strane neovisne agencije je u mnogome utjecalo na regularnost takmičenja samo su neke od značajnih odluka.\nPotvrda tome jeste da Prva liga Federacije BiH je sve više medijski praćena, mnogo je više gledalaca na utakmicama nego prethodnih sezona, klubove vode istaknuta trenerska imena, mnogo je mladih igrača ali i onih koji iza sebe imaju premijerligaško pa čak i internacionalno igračko iskustvo.\n- Kakva je saradnja Nogometnog saveza FBiH sa kantonalnim/županijskim savezima?\n„NS FBiH je u okvirima Statutom NS FBiH ali i statutima svih kantonalnih/županijskih saveza propisanih nadležnosti dužan da prati i nadzire funkcioniranje svih 10 svojih članica-k/ž saveza. Dobra saradnja i pravovremena razmjena informacija i odluka sa kantonalnim/županijskim savezima i krovnim Savezom je primaran zadatak Izvršnog odbora NS FBiH, a sve u cilju unaprijeđenja nogometa u BiH. Svojim odlukama želimo unaprijediti rad svakog k/ž saveza, pa su tako iz budžeta Saveza izdvojena značajna financijska sredstva za razvoj omladinskog i ženskog nogometa.\n- Saradnja sa Nogometnim/fudbalskim savezom BiH?\n„NS FBiH želi istaknuti veoma uspješnu saradnju NS FBiH sa NS/FS BiH kao krovnom nogometnom organizacijom u Bosni i Hercegovini koja je u posljednjem periodu postigla izvanredne rezultate i stekla veliki ugled kod FIFA-e i UEFA-e, gdje u potpunoj koordinaciji i uz punu podršku NS FBiH želi nastaviti davati doprinos u ostvarivanju ciljeva popularizacije nogometa u BiH a isto tako i promocije bosanskohercegovačkog nogometa na svjetskoj pozornici. Ujedno je obaveza NS/FS BiH te svih članica NS/FS BiH ali i entitetskih saveza da omoguće pozitivan ambijent i sve potrebne uvjete za izvanredne rezultate naše Reprezentacije i u narednom periodu.“\n- Koje su dalje „akcije“ Izvršnog odbora NS FBiH?\n„NS FBiH je najviše ponosan na činjenicu da je bio važan kotač u osnivanju ženske kadetske reprezentacije BiH, jer je kroz svoje turnire i manifestacije pružio tim djevojkama i klubovima šansu da pokažu svoje znanje na travnjaku. Sada se to isto radi sa selekcijom pionirki. Razvoj nogometa je primarni cilj rada Nogometnog saveza Federacije.\nNa posljednjoj sjednici Skupštine NS FBiH pokrenuto je pitanje reorganizacije takmičenja Druge lige FBiH, pa će s tim u vezi naše sve naredne akcije biti usmjerene ka rješavanju te problematike uz naravno rješavanje svih tekućih pitanja kao i nastavak podizanja kvalitete svih takmičenja u Federacije BiH“, rekao je predsjednik NS FBiH Mato Jozić.


новембар 28, 2016Vladlena Rudusāne-SimićBlog, Restriktivni sporazumi, Pravo konkurencije\nTržište postprodajnih usluga motornih vozila (poput distribucije rezervnih delova i usluga popravke i servisa) nije regulisano posebnim pravilima. To stanje će se, moguće je, uskoro...\nSredinom oktobra srpska štampa je opširno izveštavala o promovisanju proizvoda koji predstavljaju zamenu za majčino mleko, neposrednim obraćanjem porodiljama. Mediji su bili preplavljeni spekulacijama o...\nсептембар 27, 2016Lazar Radić BoškovićBlog, Pravo konkurencije - Razno, Pravo konkurencije\nZa razliku od prestonice, koja je će pamtiti leto 2016. godine po nejednakim i promenjivim temperaturama, srpsko pravo konkurencije je doživelo pretoplu sezonu. U poslednjih...\nјул 27, 2016Bisera AndrijaševićBlog, Pravo konkurencije - Razno, Pravo konkurencije\nRezultati primjene prava konkurencije u Crnoj Gori su skromni, uprkos naporima koje Agencija za zaštitu konkurenciju ulaže u brojne istrage. Dio problema leži u nefunkcionalnom...\nјул 14, 2016Marko PopovićBlog, Zaštita podataka o ličnosti i privatnost, Evropska unija, Iznošenje podataka\nEvropska komisija je 12. jula 2016. godine formalno usvojila novu shemu za trans-atlantski prenos podataka – “Evropska unija – Sjedinjene Američke Države, Štit Privatnosti” (Privacy...\nU junu 2016. godine farmaceutske kompanije u Srbiji, članice Udruženja proizvođača inovativnih lekova INOVIA, objavile su podatke o prenosima vrednosti na zdravstvene radnike i zdravstvene...\n16.maja 2016.godine, Komisija za zaštitu konkurencije (“Komisija“) je pokrenula ispitni postupak u vezi sa planiranim preuzimanjem fabrike šećera TE-TO u Senti (čiji je krajnji vlasnik italijansko društvo...\nмај 19, 2016Marko PopovićBlog, Zaštita podataka o ličnosti i privatnost, Podaci o ličnosti u medijima\nAgencija za zaštitu ličnih podataka i slobodan pristup informacijama Crne Gore (“Agencija”) je 22. marta 2016. godine na svom sajtu objavila rešenje koje se bavi curenjem podataka iz zbirke...\nмај 5, 2016Bisera AndrijaševićBlog, Zloupotreba dominantnog položaja, Pravo konkurencije\nCrnogorska Agencija za zaštitu konkurencije (“Agencija“) je odlukom od 24. marta 2016. godine utvrdila da je lokalno preduzeće koje se bavi vodosnabdijevanjem u Budvi, DOO...


"Potrebno jačati kapacitete države" - Klix.ba\nLajčak s delegacijom EBRD-a\n"Potrebno jačati kapacitete države"\n29.10.2008. u 17:10\nVisoki predstavnik i specijalni predstavnik EU-a Miroslav Lajčák danas se sastao s direktorom Evropske banke za obnovu i razvoj (EBRD) za područje zapadnog Balkana Claudiom Viezzolijem i šefom EBRD-a u BiH Giuliom Morenom.\nPozdravljajući planove da se svi financijski instrumenti Evropske unije konsolidiraju na jednom mjestu ("one-stop-shop"), Lajčak je rekao kako EU pokazuje razumijevanje za region.\nKada bude postignuto, konsolidiranje financijskih instrumenata Evropske komisije, Evropske investicijske banke, EBRD-a i Razvojne banke Vijeća Evrope omogućit će EU da brže reagira na zahtjeve BiH.\nStrukture u okviru BiH trebaju osigurati da država dobije kapacitete koji će joj omogućiti da djeluje, istaknuto je na sastanku.\nLajčak je dodao da će postojanje jednog referentnog mjesta olakšati i ubrzati pristup BiH fondovima EU.\nVisoki predstavnik i specijalni predstavnik EU-a je pozdravio jučerašnje potpisivanje ugovora o zajmu između predstavnika EBRD-a i organa vlasti BiH.\nKoridor 5C je najveći projekat EBRD-a na području zapadnog Balkana i on ima značajnu regionalnu dimenziju.\n"Ovo će osigurati povezivanje regiona u smislu saobraćaja i komunikacija te stoga predstavlja povezujući faktor u ekonomskom i političkom smislu", izjavio je Lajčak.\nTokom sastanka, Lajčak je istakao ulogu međunarodnih finansijskih institucija i potrebu da se maksimizira učinak projekata koje oni nude.\n"Iskustvo je pokazalo da su ekonomska tranzicija i prvi koraci u okviru procesa pridruživanja teški i BiH mora na najbolji način iskoristiti ponuđenu pomoć kako bi se ublažili efekti koje oni imaju na građane BiH", kazao je Lajčak.\nOn je jučer organizirao radni sastanak s predsjedavajućim Vijeća ministara BiH Nikolom Špirićem, premijerom FBiH Nedžadom Brankovićem i premijerom RS-a Miloradom Dodikom te predstavnicima šire međunarodne zajednice prisutne u BiH.\nRazgovarano je o efikasnijoj implementaciji donatorskih projekata, a cilj je osigurati da BiH na najbolji način skoristi podršku koju joj nudi međunarodna zajednica, saopćio je OHR/EUSR.


► Putin: Pjongjang spreman na denuklearizaciju ako dobije garancije\nPutin je rekao da će biti voljan da sa predsednikom SAD Donaldom Trampom podeli detalje samita na ostrvu Ruski, povezanom mostom sa Vladivostokom, i dodao da "nema tajni".\nRuski predsednik je naveo da ga je i sam Kim ohrabrio da objasni Trampu nijanse u stavu Pjongjanga. Putin je naveo da je Kim spreman da ide ka denuklearizaciji, ali da će tim putem nastaviti kada dobije čvrste garancije. On međutim nije precizirao o kakvim garancijama je reč.\nRanije danas, Putin je izrazio uverenje da će Kimova poseta Rusiji "pomoći da se bolje razume šta treba da bude urađeno za rešavanje situacije na Korejskom poluostrvu, šta dve zemlje mogu da učine zajedno i šta Rusija može da uradi da podrži pozitivne procese koji su u toku".\nKim je do sada imao četiri samita s kineskim predsednikom Si Đinpingom, tri s južnokorejskim predsednikom Mun Džae-inom, dok se s američkim predsednikom Trampom sastao dva puta.\nKimov drugi samit s Trampom, u februaru u Vijetnamu, okončan je bez dogovora i njegov put u Rusiju odražava želju da izvrši veći pritisak na Vašington i da pokaže određenu nezavisnost od Pekinga.


Nakon donošenja Zakona o novčanim podsticajima u poljoprivredi slijedi donošenje programa podsticaja za ovu godinu\nIz Sektora za poljoprivredu kantonalnog Ministarstva privrede\nNovi Zakon o novčanim podsticajima u poljoprivredi i ruralnom razvoju BPK Goražde usvojen je na zadnjoj sjednici Skupštine Bosansko-podrinjskog kantona Goražde\nTim povodom, predstavnici Sektora za poljoprivredu koji djeluje u okviru Ministarstva privrede, danas su predstavili nova zakonska rješenja koja se odnose na isplatu novčanih podsticaja u poljoprivredi iz budžeta BPK Goražde. Ovim rješenjima obuhvaćeni su izvori i visina novčanih podsticaja, modeli podsticaja, korisnici, uslovi za ostvarivanje novčanih podsticaja te druga bitna pitanja u oblasti podsticaja u poljoprivredi.\nNovi zakon bitno se razlikuje od Zakona o podsticajima u poljoprivredi BPK Goražde koji donesen 2009. godine i koji je bio na snazi sve do donošenja ovog zakona.\n– Svrha donošenja novog zakona jeste harmonizacija mjera u ovoj oblasti između Federacije, kantona i općina u pogledu obezbjeđenja sigurnosti i kontinuiteta novčanih podsticaja s ciljem razvoja poljoprivredne proizvodnje do nivoa samoodrživosti, otvaranje novih radnih mjesta u poljoprivredi, poticanje sektora poljoprivrede, osiguranje stabilnog poljoprivrednog dohotka i omogućavanje adekvatnog životnog standarda poljoprivrednog proizvođača.\nNovina u ovom zakonu jeste da su donešeni i modeli podsticaja, a oni obuhvataju podsticaje u sklopu mjera podsticanja proizvodnje i podsticaje u sklopu mjera strukturne politike – kazala je Ermina Alić stručna savjetnica za voćarstvo u Sektoru za poljoprivredu.\nPrema ovom zakonu, novčana sredstava koja se obezbjeđuju iz budžeta BPK Goražde ne mogu biti manja od 3% od iznosa poreznih i neporeznih prihoda u budžetu Kantona za tekuću godinu.\nU budžetu za ovu godinu, podsticaji za poljoprivredu realizovaće se kroz četiri različita programa, a radi se o Programu podsticaja u poljoprivredi, Programu podsticaja za ruralni razvoj te programima podsticaja za mljekaru „Milgor“ i „Mesopromet“.\nKako najavljuju iz ovog Sektora, izrada nacrta Programa podsticaja u poljoprivredi za ovu godinu je u završnoj fazi i javne rasprave po ovom nacrtu trebale bi se održati već sljedeće sedmice.


Niška televizija » Akcija povodom Evropskog dana srčane slabosti (VIDEO)\nObjavljeno 09.05.2014. 15:09\nEvropski dan srčane slabosti lekari Instituta „Niška Banja“ obeležili su akcijom, u okviru koje su bili na raspolaganju Nišlijama. Kako kažu stručnjaci, u Evropi trenutno deset miliona ljudi ima srčanu insuficijenciju, a svake godine oboli 3,6 miliona novih. Upravo zato bi trebalo više govoriti o prevenciji kardiovaskularnih oboljenja, kažu lekari.\nSrčana slabost jedno je od najčešćih oboljenja današnjice, kažu stručnjaci. Redovna kontrola krvnog pritiska osnovni je uslov za dobru prevenciju, a fizička aktivnost jedini garant zdravog života bez kardiovaskularnih poremećaja, istakao je dr Dejan Simonović, kardiolog Instituta „Niška Banja“.\nOtvaranjem kabineta za srčanu slabost i učestvovanjem u kreiranju registra obolelih od srčane insuficijencije, Institut aktivno učestvuje u prevenciji ovog oboljenja. Pored toga, lekarima je na raspolaganju najsavremenija medicinska aparatura za neinvazivno ispitivanje srčane funkcije.\nEvropski dan srčane slabosti u Srbiji se obeležava od 2012. godine. Ovaj dan je osmišljen kako bi ukazao na važnost prepoznavanja srčane insuficijencije, uspostavljanja tačne dijagnoze I adekvatnog lečenja.\nDeseto međunarodno takmičenje u spremanju riblje čorbe „Zlatni kotlić“


Darmanović je istakao da je Vlada na današnjoj sjednici usvojila dvije odluke o emisiji državnih obveznica na domaćem tržištu.\n“Prva je u iznosu od 140 miliona evra na pet godina otplate i kamatnom stopom od tri odsto, a druga je od 50 miliona na period otplate od sedam godina i kamatnom stopom od 3,5 odsto”, precizirao je Darmanović nakon sjednice Vlade.\nZa razliku od prethodnih godina gdje je nominalna vrijednost obveznica oznosila 10.000 evra, nominalna vrijednost ovih biće 1.000 evra.\n“U Vladi smo smatrali da će ona na ovaj način biti mnogo prihvatljivija za građane i da će oni u većom mjeri učestvovati u emisiji obveznica nego ranije”, rekao je Darmanović.\nNa ovaj način država će obezbijediti sredstva za budžet za 2019. godinu na domaćem tržištu i u isto vijeme uticati na aktiviranje domaćeg tržišta kapitala i trgovinu hartijama od vrijednosti. Srna\nTagovi: crna goradragan darmanovićemisije obveznicazaduzivanje


Bogdanović, Kalinić i Obradović u finalu Evrolige!\nIzvor: Radio Televizija Vojvodine, 19.Maj.2017, 21:57\nIzabranici Željka Obradovića zakazali su tako susret sa Olimpijakosom koji je sa 82:78 pobedio moskovski CSKA - veliko finale igra se u nedelju od 20.00, dok je meč za treće mesto na programu tri časa ranije.\nPočetak utakmice obeležio je furiozan start "domaćih" igrača koji su preko Nikole Kalinića i Jana Veselog stigli do dvocifrene prednosti. Problem za Madriđane >> Pročitaj celu vest na sajtu Radio Televizija Vojvodine << bilo je loše raspoloženje ostalih igrača, osmi Serhija Ljulja koji je od 13 poena Reala u prvoj četvrtini dao 11.\nPrve poena na utakmici postigao je srpski reprezentativac Bogdan Bogdanović, koji je sa penala naskočio i pogodio za dva.\nObe ekipe ušle su dosta agresivno u meč, a ona se pogotovo videla u odbrani oba tima koja je bila na visokom nivou.\nMadriđani odirali par lošijih napada što je Fener znao da iskoristi i preko Kalinića koji je pogodio trojku za 7:2. Usledio je još jedan loš napad ekipe Pabla Lasa, a posle čega je na asistenciju Kalinića, Veseli zakucao loptu, 9:2.\nOdigrali su Madriđani par dobrih odbrana, ali nisu uspeli da to realizuju na suprotnoj strani terena. To je Fener kaznio preko Bobija Diksona koji je pogodio svoju drugu trojku na meču, 17:7.\nDo kraja četvrtine izabranici Pabla Lasa uspeli su da uhvate ritam, pre svega zahvaljujući Serhiju Ljulju koji je u ovim trenucima utakmice igrao sam protiv turskog kluba, pošto je od 13 poena tima postigao čak 11. Na kraju deonice rezultat je glasio 21:13.\nDruga četvrtina otvorena je nešto sporije na obe strane terena, a u prva tri minuta videli smo samo dva poena i to od strane Fenerbahčea.\nReđali su se loši napadi sa obe strane, a sa druge strane možemo reći da su i veliki faktor odbrane koje su zaista na visokom nivou.\nKonačno posle praznog hoda, Nikola Kalinić na 6:14 pogađa za tri poena i donosi najveću prednost na utakamici, 26:13.\nTrgao se mardidski klub u nastavku utakmice i preko Entonija Rendolfa i već pomenutog Serhija Ljulja prave razliku 11:0 i smanjuju zaostatak na samo -2, 26:24.\nPosle odlične igre Madriđana, Bogdanović je probudio Fenerbahče trojkom i tako ponovo podigao prednost, a onda su usledili su koševi Diksona i Veselog za +8, 35:27.\nDo kraja četvrtine Fener je kontrolisao igru, a prednjačio je srpski reprezentativac Bogdan Bogdanović koji je postigao neke važne poene pri kraju poluvremena. Na kraju druga deonica je završena promašajem za tri poena Serhija Ljulja, pa je ostalo 44:34.\nU drugom poluvremenu ekipe su krenule slično kao i u prethodnim četvrtinama - dosta sporo. Naravno, u takvoj situaciji bolje se snašao Fener koji je preko Datome ponovo došao do magičnih +13, 50:37.\nMeđutim, tada je na scenu stupio Džejsi Kerol koji je postigao dve uzastopne trojke i smanjio zaostatak na jednocifren 52:43.\nImao je Fener odgovor na mini seriju Kerola, i to preko visokih igrača Ekpea Juda i Jana Veslog koji su razliku vratili na +13.\nIpak, treća četvrtina do sada prolazi u znaku Džejsija Kerola koji je pogodio treću trojku, pa tako prekida nalet Fenera. Usledio je koš Ljulja za ponovnu jednocifrenu razliku 56:48.\nIgralo se u ovoj deonici na serije, pa je tako ponovo krenula turskog kluba, koji preko Nanelija i Juda dolazi do maksimalnih +15. Do kraja četvrtine Ljulj je postigao 24 poen i smanjio na -13 pred poslednji period.\nOtvorili su izabranici Željka Obradovića furiozno četvrtu deonicu i trojkom Datome stigli na maksimalnih 68:52. Ipak, kako to biva tokom celog meča Madriđani su ponovo napravili seriju 8:0 i tako stigli do jednocifrenog zaostatka, 68:60.Seriju su predvodili Kerol, Tompkins i Tejlor.\nU nastavku utakmice igralo se dosta tvrdo, sa veoma malo dobrih poteza u napadu od strane oba tima. Važne poene za Real postigao je Otelo Hanter na tri minuta za -8, ali je onda usledio koš i faul Điđija Datomea koji Feneru donosi +11 na tri minuta do kraja. Usledila je sjajna akcija Bogdanović-Judo, koji je zakucao za 77:64.\nDo kraja susreta Real je pokušavao faulovima da se vrati u utakmicu, ali bilo je očigledno da će se Fenerbahče plasirati u drugo uzastopno finale elitnog takmičenja. Konačan rezultat glasio je 84:75.


Srce za Davida: podrška iz Beograda - Mašina\nInicijativa Ne davimo Beograd organizovala je ovaj skup podrške na kome se skupilo oko dvesta ljudi. Simboličnom akcijom pružena je podrška građanima i građankama Banja Luke, ali i celog regiona, u borbi protiv policijske brutalnosti.\nDanašnje okupljanje predstavlja reakciju na hapšenja i nasilje policije prema građanima Banja Luke koje je juče eskaliralo.\nNaime, tokom protestnog skupa „Pravda za Davida“ u Banjaluci, juče je uhapšena Davidova majka Suzana Radanović, a Davor Dragičević, njegov otac, je priveden. Prijave su takođe podignute i protiv još nekih članova skupa, a Davor je danas pušten iz pritvora jer nije bilo zasnovanih optužbi za njegovo dalje zadržavanje.\nNakon ovih događaja, na društvenim mrežama su se pojavili snimci koji pokazuju demonstraciju sile od strane vlasti i policije. Policijski odredi su čuvali prilaz drvenoj skulpturi podignute pesnice pored koje se nalazi i Davidova slika, postavljene na gradskom trgu kao simbol borbe za pravdu.\nDavid Dragičević nestao je 18. marta ove godine, a njegovo telo pronađeno je par dana kasnije. Nakon što su zvaničnici MUP-a Republike Srpske izjavili da se David potukao, opljačkao jednu kuću, i nesrećnim slučajem završio u reci, usledila je reakcija u vidu osnivanja grupe „Pravda za Davida“. Anketni odbor Narodne skupštine RS doneo je zaključak da postoje indicije da je David ubijen, nakon čega je tužilaštvo pokrenulo istragu. Njegovi roditelji tvrde da je otet, mučen, silovan i ubijen.\nOd dana kada je osnovana grupa „Pravda za Davida“, 26 marta, svako veče se građani skupljaju na Trgu Krajine u Banja Luci zahtevajući istinu i pravovremeno reagovanje nadležnih institucija.


Razvoj bloka 20 - Beobuild\nRazvoj bloka 20\nPosle nekoliko godina pokušaja, otvaranja i zatvaranja poziva investitorima, konačno je potpisan ugovor o prodaji kongresnog centra “Sava” u Beogradu. Jedinu ponudu dao je “Delta Holding”, kompanija koja je već pokušavala da dođe u posed ove nekretnine, a učestvovala je i na pozivu raspisanom 2016. godine. U ovoj rundi, kompanija “Delta Holding” postala je novi vlasnik Sava centra, po početnoj prodajnoj ceni od 17,5 miliona evra. Predviđeno je da kupac u adaptaciju i rekonstrukciju kongresnog kompleksa, koji se nalazi na zemljištu površine tri hektara, uloži najmanje 50 miliona evra u roku od pet godina.\n“Delta Holding” je inače vlasnik većeg dela objekata u blokovima 19 i 20, uključujući hotel “Crowne Plaza”, poslovni kompleks “Genex apartmani”, kao i budućeg poslovnog sedišta kompanije koje je u izgradnji. Pored postojećih objekata, Sava Centar će zapravo kompletirati još jednu sinergijsku delatnost, a u toku je i javni uvid plana detaljne regulacije dela bloka 20, tačnije za neizgrađenu parcelu u Ulici Milentija Popovića. Ovaj regulacioni plan trebao bi da stvori preduslove za realizaciju još jedne planirane investicije “Delta Holdinga”, koji je pre nekoliko godina na ovom zemljištu najavio još jedan hotelski kompleks iz lanca "InterContinental hotel grupe".\nNa ovoj parceli predviđena je izgradnja komercijalnih sadržaja, sa maksimalnom visinom objekata do 100 metara, a na lokaciji je planiran projekat novog hotela InterContinental Beograd, koji bi kompletirao smeštajnu ponudu sa 5 zvezdica i ponudio dodatne kapacitete za prijem gostiju kongresnog centra. Prikazi budućeg hotelskog kompleksa objavljeni su pre nekoliko godina, a da li će se ostati pri ovom rešenju videće se kada dodatne informacije o projektu postanu dostupne.\nPored budućeg centra mešovite namene ukupne površine 80.000m2, u okviru plana obuhvaćena je i izgradnja interne blokovske saobraćajnice “Nova 1”, koja će u budućnosti kompleks povezati planiranim nastavkom Bulevara Zorana Đinđića. Javni uvid u plan detaljne regulacije trajaće do 20. januara 2021. godine.\nDelta Centar - 3D prikazi


Bogdanović: "Pao sam na 'čašice', nadam se da je sve u redu" - Sportske.net\nBogdanović: "Pao sam na 'čašice', nadam se da je sve u redu"\nReprezentativni bek i jedan od najboljih košarkaša Partizana u tekućoj sezoni rekao je da njegov pad na 'čašice' kolena u meču sa Lokomotivom ne bi trebalo da mu napravi veći problem ali da još uvek ne zna da li će proći bez posledica.\nBek Bogdan Bogdanović uplašio je navijače svog tima kada je posle jednog sudara pao i ostao da leži na zemlji sa bolnom grimasom na licu ali je po završetku meča rekao da ne misli da se radi o ozbiljnijoj povredi.\n"Pao sam na čašice. Bolelo je na kraju kada sam se malo ohladio, ali je sve u redu sad, nadam se" kazao je Bogdanović.\nKada je komentar same utakmice u pitanju, Bogdanović je razloge za neuspeh našao u sjajnom šutu košarkaša Lokomotive za tri poena ali i lošeg građenja igrača tima za koji nastupa.\n"Što se tiče utakmice, mogli smo da pobedimo, ali smo previše grešili. Šteta što nismo bolje finiširali. Ako treba da kažem šta je bilo ključno, onda je to njihov šut za tri i naše loše građenje" rekao je Bogdanović.\nBogdanović je bio drugi najefikansiji pojedinac u svom timu sa 16 postignutih poena.\nNaredni meč u TOP 16 fazi EL Partizan igra u Litvaniji protiv Žalgirisa.


Varheji: Očekujem poštene izbore u Srbiji\n► Varheji: Očekujem poštene izbore u Srbiji\nEvropski komesar za susedstvo i proširenje Oliver Varheji izjavio je da očekuje da predstojeći parlamentarni izbori u Srbiji budu pošteni i pozvao sve političke stranke da aktivno učestvuju.\n"Nadam se da će ovo biti pošteni izbori i da će Srbija posle toga dobiti još snažniju vladu koja će moći da ubrza reforme kako bi napredak bio još veći", rekao je Varheji posle potpisivanja Finansijskog sporazuma za prvi deo IPA programa za 2020. godinu.\nNa pitanje novinara šta očekuje od izbora u Srbiji, Varheji je rekao da nijedan komesar ne može da se meša u nacionalne izbore, ali da "postoje još neka pitanja koja treba reštiti kada je reč o učešću na izborima".\n"Izbori su potvrda demokratije i zato ohrabrujem sve da aktivno učestvuju na izborima", rekao je evropski komesar.\nVarheji, koji je govorio video-vezom, dodao je da će EU pružiti podršku u vidu nadzora i praćenja izbora i da očekuje da se sva pravila poštuju.


POSTAVLJENO OSAM MOBILNIH TOALETA ZA MIGRANTE U CIGLANI – USKORO I KONTEJNERI - Magločistač\nPočetna Magločistač POSTAVLJENO OSAM MOBILNIH TOALETA ZA MIGRANTE U CIGLANI – USKORO I KONTEJNERI\nPOSTAVLJENO OSAM MOBILNIH TOALETA ZA MIGRANTE U CIGLANI – USKORO I KONTEJNERI\nPostavio/la: MagločistačObjavljeno: 24 jula, 2015 Kategorija: Magločistač, SliderNema komentara\nNa prostoru stare Ciglane danas je postavljeno osam mobilnih toaleta za potrebe migranata; donator je nemačka humanitarna organizacija ASB\nDva velika sanitarna kontejnera sa umivaonicima i tuševima biće postavljena za dve nedelje do 20 dana, čim Grad obezbedi neophodne priključke na vodovodnu, kanalizacionu i električnu mrežu, najavio je danas državni sekretar Ministarstva za rad, zapošljavanje, boračka i socijalna pitanja Nenad Ivanišević, povodom postavljanja osam mobilnih toaleta za potrebe migranata.\n„Problem dolaska migranata je tek počeo i država treba da nastoji da ovim ljudima pomogne i obezbedi da niko ne umre od gladi, da se niko ne smrzne zimi, da pružimo odgovarajuću zdravstvenu negu, jer je to prvenstveno ljudski. Sa druge strane, postoje i međunarodni sporazumi koje Srbija treba da poštuje“, istakao je Ivanišević.\nOn je najavio da će u narednom periodu zgrada bivše direkcije Ciglane, koja se nalazi u blizini ovog objekta, odmah iza pruge, biti osposobljena za smeštaj migranata, što ne znači izgradnju prihvatnog centra, već privremeni smeštaj prvenstveno za žene sa decom, koji su trenutno najugroženiji i u poslednje vreme dolaze u Suboticu u sve većem broju.\nDirektor nemačke humanitarna organizacija ASB Gordan Valeb rekao da oni uvek reaguju u saradnji sa državnim i lokalnim vlastima, dodajući da je pitanje migranata u Subotici „urgentna situacija u kojoj je pomoć potrebna za 100 do 400 ljudi“.\n„Sprečavanje izbijanja zaraza i poboljšavanje sanitarne situacije ide u korist i migrantima koji se nalaze u Ciglani, pa samim tim i građanima Subotice“, kaže Veleb.\nGradonačelnik Subotice Jene Maglai rekao je da je on tek juče saznao za postavljanje kontejnera, dodajući da smatra kako nije u redu da lokalna samouprava nije prva obaveštena o ovakvim planovima. On je takođe rekao i da neće biti uvođenja vanredne situacije, jer se problem drži pod kontrolom, kao i da će u narednim danima biti rešena voda za postavljanje kontejnera.\nMaglai je objasnio da je trenutno najbolje rešenje osposobljavanje i opremanje bunara koji je smešten u samoj Ciglani. On je takođe rekao i da JKP „Čistoća i zelenilo“ nema ingerencije da očisti teren oko Ciglane!\n„Ne vidim razlog da Grad plaća čišćenje privatne parcele. Lokalna samouprava se ne ograđuje da nađe rešenje za ovu problematiku, ali ta rešenja moraju biti razumna i zasnovana na zakonskim propisima“, zaključio je Maglai.\nU prostoru stare Ciglane dnevno boravi između 100 i 400 ljudi. Do 1. juna ove godine evidentirano je oko 37 hiljada namera za traženje azila u Srbiji.\nBIVŠI NEONACISTA ODLUČIO DA PROMENI POL\n„ZLATNI TORANJ“ PALIĆKOG FESTIVALA FILMU „OVNOVI“


Niske cene karata vinule avio-putovanja | Kamatica\nPočetna > vest > Niske cene karata vinule avio-putovanja\nNiske cene karata vinule avio-putovanja\nTekst objavljen: 04.02.2016 14:38\nPutnički avio-saobraćaj u svetu je prošle godine porastao za 6,5 odsto u odnosu na 2014. godinu, zahvaljujući pre svega nižim cenama avionskih karata, saopštila je danas Međunarodna asocijacija za vazdušni prevoz (IATA).\n"Prošlogodišnji veoma snažni pokazatelji, u uslovima slabijih ekonomskih uslova, potvrđuju snažnu tražnju za avio-saobraćajem", izjavio je direktor IATA, Toni Tajler, a prenosi agencija Frans pres.\nReč je o najvećem skoku putničkog avio-saobaćaja od 2010. godine, koji je isto tako veći od 10-godišnje prosečne stope rasta od 5,5 odsto na godišnjem nivou, saopšteno je iz IATA.\nKao ključni razlog ovakvih rezultata, IATA navodi petoprocentno pojeftinjenje avionskih karata u odnosu na 2014. godinu.\nU međuvremenu, prosečna popunjenost kapaciteta svetskih avio-prevoznika, merena brojem prodatih sedišta, porasla je prošle godine za 0,6 poena, na rekordan godišnji nivo od 80,3 odsto.\nAvio-kompanije iz azijsko-pacifičkog regiona učestvovale su gotovo sa trećinom u ukupnom godišnjem rastu avio-saobraćaja, navodi IATA, dodajući da su najveći rast registrovali avio-prevoznici sa Bliskog istoka, iz Latinske Amerike i iz azijsko-pacifičkog regiona.\nIstovremeno, međunarodni avio-saobraćaj evropskih kompanija je prošle godine porastao za pet odsto, saopštila je IATA.\njeftinije karte avio saobraćaj cene avio karata aviokompanije


Orlovi u borbi sa Slovencima za evropsko zlato\nizvor: agencije foto: 17.09.2017\nUkoliko srpska reprezentacija pobedi u ovom meču popeće se na pobedničko postolje prvi put posle 16 godina.\n"U finalu su dva tima potpuno zaslužno. Verujem da možemo da pružimo još bolju partiju. Odbrana dobija finale i osvaja trofej, sanjali smo ovo i ne smemo da stanemo", poručio je selektor Aleksandar Đorđević, dodavši da očekuje veliku podršku navijača u dvorani Sinan Erdem.\nOn je potvrdio i da će plejmejker Stefan Jović biti spreman za utakmicu, dodavši da Jović nije ozbiljnije povredio skočni zglob protiv Rusije u polufinalu, iako je ranije završio meč.\nSrpski košarkaši Bogdan Bogdanović i Milan Mačvan izrazili su zadovoljstvo zbog novog plasmana u finale na velikim takmičenjima i poručili da je ostao još završni udarac za zlatnu medalju na prvenstvu Evrope.\nSelektor slovenačke košarkaške reprezentacije, srpski stručnjak Igor Kokoškov, poručuje da kolega sa klupe Srbije rečima da je Slovenija favorit želi da "zamaskira" situaciju, ali da ne može da ga "prevari" uoči finala.\n"Suštinski je to nebitno, znam šta je rekao novinarima, a šta u svlačionici. Mi ne čitamo medije, normalno da postoji rezerva i poštovanje prema protivniku, ali siguran sam da je na zatvorenom sastanku rekao "Daj da pregazimo ove Slovence" i zato ne može da me prevari", uz osmeh je naveo Kokoškov novinarima u Turskoj.\nOn je dodao da samo energija i motiv neće biti dovoljni, već i da se odigra kvalitetno, šuterski raspoloženo kao protiv Litvanije i Španije.\nPre večerašnjeg finala, od 17.00 igra se utakmica za treće mesto između reprezentacija Rusije i Španije. Finalna utakmica igra se od 20.30 a oba meča možete pratiti u direktnim prenosima na Prvom programu RTS-a i putem lajv striminga na našem portalu.\nDončić: Zaslužili smo finale\n"To je jedan san, mislim da još ne verujem da smo stigli do finala. Ali mnogo smo radili za to, dva meseca i mislim da smo zaslužili", rekao je Dončić novinarima u Istanbulu.\nKošarkaši Slovenije igraju u nedelju u Istanbulu od 20.30 protiv Srbije u finalu Evropskog prvenstva.\nSlovenija je bez poraza stigla do finala.\n"To ne znači ništa, to je finale, igraćemo kao prvu utakmicu na ovom Evropskom prvenstvu i bićemo spremni. Imamo plan kao i u svakoj utakmici. Uživaću u finalu, najvažije je da ceo tim uživa u košarci i da se zabavljamo na terenu. Biće do kraja neizvesno, svih 40 minuta", naveo je Dončić.\nUpitan za izjavu srpskog selektora Aleksandra Đorđevića da ne može da veruje koliko je "trojki" postigao o tablu, Dončić je kroz osmeh rekao: "Uzećemo tablu kući, dobra je bila".\nFinalna utakmica u Istanbulu počinje u 20.30.\nĐorđević: Odbrana ključ uspeha, Jović želi da igra\n"Urađena je magnetna rezonanca. Nema veće povrede. U pitanju je distorzija zgloba. Stefan hoće da igra", rekao je Đorđević novinarima u Istanbulu.\nIzjava Aleksandra Đorđevića na konferenciji za novinare (Marko Ljubomirović)\n"Nije nam ovo bilo potrebno ali kakva je godina uopšte me ne čudi. Pazimo kada prelazimo rupe naa ulici ili menjamo ulje u autobusu da nam se ne desi još nešto", rekao je srpski selektor aludirajući na brojne povrede koje su zadesile njegom tim tokom ovog ciklusa.\nGovoreći o pripremama za veliko finale protiv Slovenaca, Đorđević je rekao da će dan pred meč iskoristiti za oporavak, dok će u nedelju pre podne imati trening i poslednje pripreme pred meč.\nImamo maksimalno poštovanje prema Sloveniji... Igraju odlično, dobro su vođeni i imaju podršku sa tribina, rekao je Đorđević.\nĐorđević je rekao i da je dobra odbrana ključ uspeha i finalu, kao i da njegov tim ne treba da se zadovolji do sada postignutim na Evropskom prvenstvu.\n"Za ovo radimo, za ovo se spremamo. Momci su ovo zaslužili i hvala im na tome", rekao je Đorđević.\nAnalizirajući sjajnu šuterski seriju Slovenije protiv Španaca, Đorđević je rekao da se u Americi posle pobede seku mrežice, ali da Slovenci mogu slobodno da odnesu i celu tablu.\n"Nikada nisam video toliko pogođenih trojki o tablu koliko su oni imali", rekao je Đorđević.\nKošarkaši Srbije spremni za revanš Rusiji: Znamo kako u finale!\nĐorđević: Imali smo moć u očima/Bogdanović: Znamo kako protiv Rusa\nSrbija savladala Mađarsku: Na redu je Italija\nOrlovi rutinski protiv Belgije\nSrbija sigurna protiv Britanije, korak do čela grupe/Đorđević: Teško zarađena pobeda


NEWSWEEK EKSKLUZIVNO OBJAVIO ISTRAŽIVANJE: Rusija podržava separatiste u BiH, Dodik je… | Cik Novosti\nNEWSWEEK EKSKLUZIVNO OBJAVIO ISTRAŽIVANJE: Rusija podržava separatiste u BiH, Dodik je…\n“Bosna i Hercegovina, mala nacija na jugoistoku Evrope, poznata po krvavom ratu devedesetih godina mogla bi se opet približiti oružanom konfliktu”, rečenica je s kojom počinje tekst objavljen na portalu Newsweek.\n“Ekskluzivno: Nova Ukrajina? Rusija podržava vojsku separatističkih političara, pokazuju istraživanja”, naslov je teksta kojeg je potpisila novinarka Cristina Maza.\n“Bosna na ruskom slomljenom bloku: Potencijal za nasilje i koraci kako to spriječiti” naslov je izvještaja koji je objavljen u petak, a otkriva opsežnu vojnu nakupinu u Bosni i Hercegovini, navodi Newsweek.\nU tekstu stoji da predsjednik Rusije, Vladimir Putin podržava srpske separatiste u BiH, kako bi spriječili Sarajevo da se integriše sa Zapadom. Stručnjaci upozoravaju da se ovom dinamikom može da ostvariti konflikt u srcu Evrope – sličan Ukrajini.\nNewsweek navodi, oslanjajući se na dokumente u čijem se posjedu nalaze, da se vojska okuplja u Republici Srpskoj, gdje većinski žive Srbi, a lokalna policija i drugi sigurnosni dužnosnici dobijaju vojni trening od Rusije, zajedno sa vojnom opremom.\n“U međuvremenu, Moskva podržava formiranje srpskih nacionalističkih paravojnih grupa u Bosni i Hercegovini”, stoji u tekstu.\nIzvor tvrdi da predsjednik Republike Srpske Milorad Dodik podupire sve to, i da je zagovarao referendum o otcijepljenju od BiH, uprkos tome što je međunarodna zajednica ocijenila da bi takvo glasanje, odnosno referendum, bilo ilegalno.\nNewsweek navodi da Dodikovi odnosi sa Moskvom mogu eventualno rezultovati konfliktom, a da kako se približavaju izbori u oktorbu, raste ozbiljna prijetnja oružanim konfliktom.\n“Posljednjih nekoliko godina Rusija širi svoju ekonomsku i sigurnosnu aktivnost na Zapadnom Balkanu”, stoji u izvještaju kojeg prenosi Newsweek, te da je “Moskva udvostručila pomoć podršci Republici Srpskoj, Miloradu Dodiku i njegovim secesionističkim aspiracijama”, navodi se u tekstu Newsweeka u kojem se oslanjaju na istraživanje US Foreign Policy Reasearch Institute-a.\nU tekstu se navodi da Rusija nije bila oduševljena pristupanjem Crne Gore NATO-u 2017. godine, te da je to uzrokovalo zategnutost odnosa između Kremlja i vodstva Crne Gore.\n“Eksperti tvrde da se radi na scenariju u kojem se to ne može desiti BiH, zemlji koja graniči sa EU”, prenosi Newsweek.\n“Za Moskvu, Republika Srpska predstavlja prikladnu ranjivost koju mogu koristiti da destabiliziraju Evropu u trenutku kada to odaberu”, izjavio je Michael Carpenter, bivši zamjenik sekretara odbrane zaduženog za Rusiju, Ukrajinu, Euroaziju i Balkan za Newsweek.\n“Ako se Moskva bude osjećala pribijenom uz zid, Rusija će iskoristiti priliku da Dodik krene sa referendumom za nezavisnost. To je situacija u kojoj se radi”, navodi se.\nNewsweek je naveo da je Republika Srpska nabavila 4.000 komada oružja u protekle dvije godine, te da je Dodik javno obznanio da je Vlada RS kupila 2.500 dugih cijevi za potrebe lokalne policije.\nPortal je u jednom dijelu teksta kazao da pojedini analitičari misle da u RS ima mnogo više oružja nego što je zvanično registrovano, te da u kompletnoj Bosni i Hercegovini ima više od 500.000 komada oružja u posjedu civila, a sve su ostaci iz rata od 1992. do 1995. godine.\nNavodi se da su vlasti u RS-u javno objavile da policiju i sigurnosne snage treniraju operativci iz Rusije, što je zabrinulo dužnosnike EU.\nUprkos svemu tome, Dodik je više puta putovao u Moskvu, stoji u tekstu.\n“Znamo da je Dodik pijun, znamo da putuje u Moskvu i priča sa ljudima koji su povezani sa Kremljom. Oni mu manje-više govore šta da radi”, izjavio je Carpenter.\nPrema izvještajima na koje se oslanja Newsweek, Rusija je svoju inkluziju u BiH započela 2012. godine, posredstvom lokalnih organizacija i NVO sektora, čime su postali dio lokalnih zajednica.\n“Te grupe imaju tri zajednička imenioca. Podržavaju ekstremni srpski nacionalizam, jaki su u svojim ruskim osjećanjima i osnovani su u proteklih šest godina”, navodi se u izvještaju.\n“Njihov plan je najbliže usklađen s onim Srpske pravoslavne crkve, saveznika od vitalne važnosti za ove grupe, pružajući političko-ideološku i logostičku potporu, vjerovatno usmjeravajući sredstva iz inostranstva”, navodi se.\nIstraživači su identifikovali najmanje 78 grupa, koje su se formirale od 2012. godine, a u tekstu Newsweeka posebno se izdvaja Srbska čast.\nNewsweek navodi da se ova grupa fotografisala sa oružjem, te identifikovala sa nacionalizmom, Putinom i ratnim zločincima. Navode i to da Srbska čast ima 40.000 članova.\n“Imate muškarce koji su naoružani i trenirani za nasilje, to rade izvan zakona. Srbska čast se aktivno priprema za vojni konflikt”, izjavio je Richard Kraemer, istraživač.\nPomenuli su i organizaciju Veterani Republike Srpske, koja se finansira kao NVO od 2012. godine, a Newsweek navodi da je bliska sa Dodikom i ruskim veteranima.\n“Srbska čast i druge paravojske dobijaju ohrabrenje i pokazuju svoje prisustvo u BiH. Sa izborima koji dolaze u oktobru 2018. godine – postoji vjerovatnoća etničkog nasilja”, izjavio je Kraemer, prenosi Newsweek.\nDrugi analitičari, prenosi Newsweek, navode da će Moskva podržavati Dodika, kako bi destabilizovali region, bez provociranja oružanog sukoba ili punog separatističkog pokreta.\n“Politički konflikt takvih proporcija bi efektno suspendovao integraciju BiH zapadu. Moskva će pobijediti”, izjavio je Dimitar Bechev, balkanski analitičar čija posljednja knjiga analizira ruski utjecaj na Jugoističnu Evropu.\n“S druge strane, moglo bi to odvući Rusiju u konfrontaciju sa zapadom na drugom frontu. Sadašnje stanje, slab inenzitet sukoba, Dodik opstruktivan – najbolje odgovara Rusiji. Zapad je zaustavljen, Moskva ne preovladava”, rekao je Bechev.


HOROSKOP OD 21. JANUARA DO 21. FEBRUARA 2018: Bik na velikom testu strpljenja, Vagi stiže novac, Rak sve otvoreniji za ljubav | Astrosudbina\nNaslovna Horoskop HOROSKOP OD 21. JANUARA DO 21. FEBRUARA 2018: Bik na velikom testu...\nHOROSKOP OD 21. JANUARA DO 21. FEBRUARA 2018: Bik na velikom testu strpljenja, Vagi stiže novac, Rak sve otvoreniji za ljubav\nHoroskop od 21. januara do 21. februara 2018: Mesečni horoskop za znakove i podznake Zodijaka, piše Astro portal.\nPosao i finansije: Ovaj period je izuzetno povoljan za rizike. Ipak, preporučuje se više promišljenosti, kada je reč o polju saradnje sa drugim ljudima, jer biste vrlo lako mogli doći u kontakte sa osobama koje nisu dovoljno pouzdane, a što vas posebno iritira.\nLjubav: Skloni ste da se povučete u sebe, neće vam biti do emocija i ljubavi sa partnerom. Slobodni će se radije odlučiti na samoću, a ako do nečega i dođe, onda će se sve završiti samo na pokušaju. Ukoliko ste zauzeti, može se lako dogoditi zabrinutost i preispitivanje u vezi odnosa u kome ste, ali bez razloga.\nZdravlje: Unutrašnja nezadovoljstva koja su se skupljala u periodu od proteklih oko godinu dana i malo više, mogla bi prouzrokovati probleme sa upalama i prehladama, posebno u regiji grudnog koša. Svakako možete, i štaviše potrebno je, preventivno delovati na svoje zdravlje. Ono glavno odnosi se na to da se preispitate i raskrstite sa uverenjima koja vam donose samo teške misli. Pre svega na uverenja koja se tiču polja partnerstva.\nPosao i finansije: U ovom periodu stvari na polju posla i finansija neće se odigravati onako kako ste očekivali. Odlična lekcija da raskrstite sa očekivanjima i pretpostavkama uma i prepustite se intuiciji koja zbog želje da sve unapred predvidite, biva prilično zapostavljena. Imajte na umu, intuicija je glas vaše duše, veza koju imate sa Bogom i sa sobom. Pored navedenog, mogli biste se suočiti i sa naglašenom sujetom i ljubomorom od strane jedne ili više osoba u vašem okruženju. Izbegavajte veliko upoređivanje sa drugima, jer se na taj način udaljavate od sebe, čime gubite na samopouzdanju pa upadate u situacije da se druge osobe ne ponašaju adekvatno prema Vama. Takođe, nije povoljan period za investiranje.\nLjubav: Ako ste nezadovoljni određenim segmentom odnosa u kom se nalazite, vreme je da preispitate sebe, zapravo da osvestite čime ste sve to nezadovoljni, kako biste pročistili put razvoju svojih emocija. Mnogi od vas osećaju veliki emotivni teret iz prošlosti, u čijem eliminisanju bi vam jako pomogla neka od tehnika u radu na sebi, kao što su meditacija, joga, zahvalnost, afirmacije i slično. Ako ste slobodni, sve više postajete otvoreni za ljubav, ali još uvek izostaje adekvatna akcija, pa tako neće biti ni značajnijih konkretnih događaja. Važno je samo da ništa ne silite i opustite se, kako ne biste upali u zamku pogrešnih izbora. Usmerite svoju pažnju na ono što vam predstavlja ugođaj i sve će doći na svoje, na jedan potpuno prirodan način.\nPrethodni tekstDnevni horoskop za 25. januar 2018: Rak nestrpljiv, Škorpija prećutkuje svoje emotivne namere, Vodolija samovoljna\nSledeći tekstDnevni horoskop za 26. januar 2018: Ljubav će doći svima koji je dugo već čekaju, a neki će uživati u promeni u emotivnim odnosima


Četa Fatiha Terima igra očajno u poslednje vreme. Ima samo bod u poslednja tri kola, a u klubu je veoma loša atmosfera. Lokalni mediji prenose da je predsednik Mustafa Džengiz izgubio strpljenje i da je na nedavnom sastanku sa 20 članova klupske Skupštine pošteno...\nPogledaj vesti o: Štrajk, Film Beli lavovi, Turska\nJako bitan trijumf pulena Fatiha Terima, koji ne odustaju od borbe za vrh..Daleko je Bešiktaš, ali Galatasaraj neće odustati. Boriće se do kraja za titulu, ali i za drugo mesto, koje vodi u kvalifikacije za Ligu šampiona. Dok lider ekipi Fatiha Terima beži šest bodova, drugoplasirani Fener je...


09.07.2020 / 22:22 Obrazovanje - Sarajevo\nFoto: Institut za historiju\nNa današnjoj izbornoj sjednici Vijeća Instituta za historiju Univerziteta u Sarajevu dr.sc. Sedad Bešlija izabran je na funkciju direktora Instituta u skladu sa Zakonom o naučnoistraživačkoj djelatnosti Kantona Sarajevo, ...\n... Statutom UNSA i Poslovnikom o radu Vijeća Instituta na mandatni period od 2020. do 2024. godine.\nBešlija je bio jedini kandidat za tu poziciju i dobio je potrebnu većinu glasova članova Vijeća Instituta za historiju, saopćeno je iz Univerziteta u Sarajevu. Na poziciju direktora izabran je nakon v.d. mandata na koji je izabran 7. maja 2019. godine.\nGovoreći o svom programu rada u naredne četiri godine Bešlija je istakao da će raditi na očuvanju statusa Instituta kao punopravne članice UNSA, s dostignutim stepenom pravne i finansijske integracije, raditi na poboljšanju uvjeta rada uposlenika i izboriti se za priznavanje specifičnosti historijske nauke kroz zakonske akte na nivou UNSA i osnivača Kantona Sarajevo.\nNajavio je da će se nastaviti s kvalitetnom historiografskom produkcijom, razvojem ustanove i saradnika Instituta u naučnoistraživačkim karijerama, opravdati ulogu naučne ustanove, pripremiti i realizirati jedan od kapitalnih naučnih projekata te modernizirati rad u segmentu digitalizacije institutskih izdanja.\nTakođer, pristupit će se indeksiranju institutskih časopisa u novim naučnim bazama podataka, inovirat će se web stranicu/FB stranicu/Instagram profil i profil Instituta na academia.edu, razvijati marketing za prodaju, osigurati pojačana vidljivost i prodaja izdanja Instituta.\nBešlija je kazao da će se razviti i online platforma u novim okolnostima rada, završiti popis vlastitih izdanja i popis bibliotečkog fonda te započeti druga faza u radu i razvoju biblioteke Instituta.\nTakođer, u saradnji s Rektoratom UNSA i Vladom KS i podrškom ovih instanci konačno će se raditi na osiguranju uposlenicima adekvatnog smještajnog kapaciteta Instituta te pojačati međunarodna saradnja ustanove s drugim srodnim institucijama.\nBešlija je rođen 12. jula 1985. godine u Prijedoru. Završio je Gazi Husrev-begovu medresu u Sarajevu 2004. godine, a 2009. godine diplomirao na Odsjeku za historiju i turski jezik i književnost na Univerzitetu u Sarajevu.\nNa Odsjeku za historiju Filozofskog fakulteta UNSA upisao je postdiplomski studij iz Historije Bosne i Hercegovine u osmanskom periodu na kojem je 2012. godine magistrirao s tezom "Mjere i metode za stabilizaciju osmanske vlasti u Bosni do kraja 16. stoljeća".\nDoktorski studij je nastavio na istom odsjeku na kojem je 2015. godine odbranio tezu "Društveno-političke prilike u Hercegovačkom sandžaku od Žitvanskog do Karlovačkog mira 1606-1699."\nDo sada je objavio jednu knjigu i 21 naučni i stručni članak iz oblasti osmanistike. Vodio je i učestvovao u sedam naučnoistraživačkih projekata.\nUčesnik je i velikog broja domaćih i međunarodnih naučnih konferencija. Bavi se i prevodilačkim radom, saopćeno je iz Univerziteta u Sarajevu - Instituta za historiju.


Svedok: Željko Ražnatović Arkan mi rekao da mu je šef Jovica Stanišić\nAko vas muškarac nagovara na ove promene – ne zaslužuje vas\nNevesta razbesnela goste, naplaćuje ulazak na svoje venčanje\nUžas: Niste ni svesni kakva se prljavština krije u vašoj veš mašini (video)\nOvo je zlatna krvna grupa: Ima je samo 43 ljudi na celom svetu\nNovi skok broja zaraženih\nNekada je bila najlepša devojčica na svetu, danas mami uzdahe u bikiniju (foto)\nIgraće za bronzu: Đoković i Stojanović poraženi u polufinalu miksa\nOva smesa otpušava odvode: Dodajte je u sudoperu i biće kao nova\nBeta 13. septembra 2017. 16:00\nU nastavku haškog procesa bivšim čelnicima Službe državne bezbednosti (SDB) Srbije Jovici Stanišiću i Franku Simatoviću Frenkiju, optuženim za zločine u Hrvatskoj i BiH, svedok optužbe Borivoje Savić izjavio je da mu je, u maju 1991, Željko Ražnatović Arkan rekao da je Stanišić njegov „šef“.\nSavić je precizirao da mu je Ražnatović to rekao tokom susreta u kafiću Trozubac u Beogradu. Neposredno pre toga, Ražnatović se vratio iz Zagreba, gde je, kako je svedok rekao, „po dogovoru Slobodana Miloševića i Franje Tudjmana, bio u zatvoru“.\nJedan od osnivača Srpske demokratske stranke u Slavoniji, Savić je juče posvedočio da je da je, s proleća 1991, SDB Srbije u Istočnu Slavoniju poslala Ražnatovićevu paravojsku, koja je počinila teške zločine nad nesrpskim civilima.\n„Čim su došli na teren, sve Hrvate i Madjare su likvidirali i pobacali u bunare… Arkanova garda bila je i zakon i sud“, rekao je svedok.\nOn je juče naglasio da mu je dolazak Ražnatovićeve jedinice najavio tadašnji ministar unutrašnjih poslova Srbije Radmilo Bogdanović.\nSavić je i danas rekao da su Ražnatovićeva i druge paravojske, tokom borbenih dejstava, išle iza JNA i „čistile“ sela.\n„Naredba JNA je bila da vojska ne sme ništa raditi civilima, ali iza njih ide ekipa koja radi čišćenje, a to su oni junaci koji ubijaju starce, pale i pljačkaju“.\nTokom unakrsnog ispitivanja, Stanišićev branilac Vejn Džordaš (Wayne Jordash) pitao je svedoka na kojem je zvaničnom položaju Stanišić bio u maju 1991.\n„Ne znam“, odgovorio je Savić. Isti odgovor on je dao i na braniočevo pitanje kome je Stanišić tada odgovarao.\nNa sugestiju advokata Džordaša, svedok je potvrdio da Stanišića u to vreme nije video u SAO Slavonija, Baranja i zapadni Srem (SBZS) i da nije s njim kontaktirao.\nOsvrćući se na jučerašnju tvrdnju svedoka da je Ražnatovića-Arkana kontrolisala SDB Srbije, Stanišićev branilac sugerisao je da Savić ne pravi razliku izmedju te službe i Resora javne bezbednosti MUP Srbije, čiji je čelnik Radovan Stojčić Badža delovao u Istočnoj Slavoniji i blisko saradjivao s Ražnatovićem.\n„Stojičića su zvali Miloševićev policajac, bio je pomoćnik ministra unutrašnjih poslova Srbije koji je postavljen za komandanta Teritorijalne odbrane Borovog Sela…Njega je postavila Služba“, odgovorio je Savić.\nOn je ponovio i tvrdnju da je SDB Srbije „formirala celu vladu SAO SBZS“, iako je na pitanje branioca kako je tačno ta vlada formirana odgovorio da „ne zna“.\nIz Beograda je, po Saviću, preko ljudi koje je identifikovao kao bliske SDB Srbije, Srbima u Hrvatskoj nudjena pomoć u ostvarivanju „vrlo probojne parole – mi ćemo biti jedna država“.\nKao osobe koje su tu pomoć nudile imenovao je Iliju Petrovića i Iliju Končarevića.\nUpitan ko se, osim njih, mešao iz SDB Srbije, svedok je odgovorio da „nije vodio evidenciju“.\nStanišićev branilac pitao je, zatim, svedoka zašto je na prvom sudjenju Stanišiću i Simatoviću, 2008, izjavio da su Končarević i Petrović bili pripadnici vojne službe bezbednosti, a sada tvrdi da su bili u SDB Srbije.\n„Oni su se jednom predstavljali kao vojna služba, a jednom kao SDB…To je bio model ponašanja“, uzvratio je svedok, tvrdeći da su se „u sistemu“ službe „preplitale“.\nStanišićev branilac pitao je svedoka i kakve su bile „specijalne legitimacije“ koje su, kako je ranije izjavio, imali Končarević i Petrović.\n„Legitimacije Srpske radikalne stranke … Znači Služba pravi SRS“, odgovorio je Savić.\n„Znači, znak njihove pripadnosti SDB Srbije je bila legitimacija SRS“, sugerisao je advokat Džordaš.\n„Kad nepismenom čoveku pokažu legitimaciju … To je za lakoverne“, neodredjeno je uzvratio svedok.\nSavić je ostao pri jučerašnjem iskazu da je SDB Srbije naoružavala Srbe u Slavoniji „pod plaštom SDS“.\nNa pitanje kako zna da je oružje slao SDB Srbije, a da nije, recimo, švercovano, svedok je odgovorio: „A, ko može obezbediti dopremanje oružja preko granice bez policijske i druge kontrole? SDB, ko će drugi“.\n„Zašto SDB, a ne vojna služba bezbednosti ili MUP?“, insistirao je Stanišićev branilac.\n„Zato što je od toga profitirala, svi su bili na profitu“, uzvratio je svedok.\n„A zašto upirete prstom na SDB Srbije, ako su svi profitirali“, glasilo je sledeće pitanje advokata Džordaša.\n„To niko nije mogao organizovati sem Službe“, tvrdio je Savić. Ponovio je i da mu je u to vreme Ilija Kojić, koji je kasnije potvrdio da je radio za SDB Srbije, ponudio oružje, rekavši da je „od Stanišića“.\nStanišićev branilac predočio je svedoku njegovu raniju izjavu da je lidera SAO SBZS Gorana Hadžića „Beograd kontrolisao i manipulisao od kraja 1991“, na šta je Savić rekao da je Hadžić pod uticajem Beograda „bio uvek“.\nUpitan zašto je onda izjavio da je vlast Slobodana Miloševića kontrolisala Hadžića od kraja 1991, svedok je kazao: „Po meni, kontrola nije bitna i oročena. Ne znam šta bi značilo da je Milošević imao kontrolu nad njim“.\nZa Hadžića je Savić rekao da se, početkom maja 1991, preselio u Bačku Palanku, kod kuma Mihalja Kertesa, koga je nazvao Miloševićevim čovekom od poverenja zaduženim za pomoć Srbima u Hrvatskoj. Hadžić je „samo povremeno dolazio po plen, nije ga zanimao posao, ali je voleo da izigrava vodju“, rekao je Savić.\nRatnog predsednika samoproglašene Republike Srpske Krajine (RSK), Hadžića je Haški tribunal optužio za ratne zločine, ali je on umro prošle godine, pre kraja sudjenja.\nSvedoka Savića, sutra će unakrsno ispitivati odbrana drugooptuženog Simatovića.\nStanišića (66), koji je od 1992. bio šef SDB Srbije, i njegovog pomoćnika Simatovića (67) optužnica tereti za progon, ubistva, deportacije i prisilno premeštanje hrvatskih i muslimanskih civila tokom ratova u Hrvatskoj i BiH, 1991-95. U četiri tačke optuženi su za zločine protiv čovečnosti, a po petoj za kršenje zakona i običaja ratovanja.\nZločini za koje su optuženi Stanišić i Simatović počinjeni su, kako tvrde tužioci, tokom sprovodjenja udruženog zločinačkog poduhvata, čiji je cilj bilo trajno i nasilno uklanjanje Hrvata i Muslimana sa velikih delova teritorija Hrvatske i BiH, radi ostvarivanja srpske dominacije. Na čelu zločinačkog udruženja bio je, po tužiocima, tadašnji predsednik Srbije Slobodan Milošević.\nPosle prvog sudjenja, koje je, nakon jednog neuspelog pokušaja, počelo 2009,. prvostepeno veće Haškog tribunala oslobodilo je, 29. maja 2013, Stanišića i Simatovića krivice po svih pet tačaka optužnice.\nApelaciono veće Tribunala usvojilo je, 15. decembra 2015, ključne osnove žalbe koju je na tu presudu uložilo Tužilaštvo. Poništilo je oslobadjajuću presudu i naložilo da proces bude ponovljen.\nKarabašević umro u bolnici, nema tragova nasilne smrti\nVečernje novosti: Podignuta optužnica protiv Belivuka, Miljkovića i…\nUhvaćeni provalnici, obijali kuće po selima u Prokuplja\nPožarevac: Vozili pijani, policija ih isključila iz saobraćaja\nHapšenje u Užicu zbog oružja, eksplozivnih materija i droge\nVečernje novosti: Podignuta optužnica protiv Belivuka,…\nKakav je Supermen u krevetu?\nBrži od metka!


Jovetić: Nadam se da će Inter ponovo biti tamo gdje mu je mjesto - Vijesti.me\nCRNOGORSKI AS PRVI PUT GOVORIO KAO NOVI IGRAČ NEROAZURA\nJovetić: Nadam se da će Inter ponovo biti tamo gdje mu je mjesto\nFoto: inter.it Autor: Saša Jončić\nStevan Jovetić je juče i zvanično postao igrač Intera, danas je prvi put trenirao i govorio kao novi član "neroazura".\n"Veoma sam srećan što sam dio tako velikog kluba kakav je Inter. Nadam se da ćemo ostvariti velike stvari, da će Inter ponovo biti tamo gdje mu je mjesto. Najvažnije je da pobjeđujemo, siguran sam da imamo dobru ekipu. Spremni smo da pružimo maksimum, nadamo se uspjesima", rekao je Jovetić za "Premium Sport".\nNa pitanje šta je odlučilo da dođe u Inter, Joj-Jo je odgovorio:\n"Razgovarao sam sa Robertom Manćinijem i Pjetrom Auzilijom (sportski direktor Intera, prim.a.). Oni su me ubijedili da dođem u Inter i veoma sam srećan zbog te odluke", dodaje Jovetić.\nCrnogorski napadač ističe da je u Mančester sitiju "imao problema, ali da nije bio jedini".\n"Kada sam bio zdrav, trener (Pelegrini, prim.a.) mi je davao malo prostora za igru. Čas sam igrao, čas nisam, ali ne želim o tome da pričam. Bilo mi je lijepo u Sitiju, želim im da osvoje sve što mogu", poručio je Stevan.\nJovetić je svjestan da je Juventus i dalje prvi favorit.\n"To će biti lijep izazov. Juventus je posljednjih godina najjači. Nadamo se da možemo da ih pobijedimo", istakao je Jovetić.\nJovetić će danas biti u avionu sa još 19 igrača, koji putuje u Istanbul na nedjeljni prijateljski meč sa Galatasarajem, koji je dogovoren još prilikom transfera Snajdera iz Intera u turski klub.\nS obzirom da ga vodi sa ekipom, vrlo je vjerovatno da će Roberto Manćini omogućiti Jovetiću i da debituje, da odigra koji minut protiv Galatasaraja. Uostalom, Stevan je prošao prvi dio priprema sa Sitijem, pa je u dobrom trenažnom ritmu...\nludist 3 godine i 3 mjeseca\nbolje i u inter da igra nego u veliki siti da sjedi\njollehn 3 godine i 3 mjeseca\nsa jovetom nadamo se plasman u ligu sampiona. navijacemo za inter :)\npodgorickistari14 3 godine i 3 mjeseca\nAko ga zaobidju povrede dogurace daleko u kalco..to je liga za njega\nshlanjo 3 godine i 3 mjeseca\nsve li znas...


Vesti online / Sport / Fudbal / Savidis se pokajao, klubovi hoće hitan nastavak takmičenja\nSavidis se pokajao, klubovi hoće hitan nastavak takmičenja\nKontroverzni vlasnik solunskog PAOK-a Ivan Savidis javno se izvinio što je naoružan ušao na teren na utakmici protiv AEK- a i dodao da je to uradio kako bi sprečio ljudske žrtve.\nVlasnik PAOK-a Ivan Savidis na utakmici sa AEK-om\n- Želim da se izvinim navijačima PAOK-a, svim grčkim navijačima i celokupnoj fudbalskoj javnosti. Jasno mi je da nisam imao pravo da na takav način uđem na teren, ali moja emotivna reakcija bila je prouzrokovana opštim negativnim stanjem u grčkom fudbalu i potpuno neprihvatljivim dešavanjima iz završnice utakmice. Samo sam želeo da zaštitim hiljade navijača PAOK-a koji su bili isprovocirani, želeo sam da sprečim ljudske žrtve - navodi se u saopštenju koje je objavljeno na klupskom sajtu.\nRuski biznismen poreklom iz Gruzije, koga zbog njegovog bogatstva lokalni mediji nazivaju "vlasnikom pola Soluna", kune se da nije želeo bilo kakav kontakt sa protivničkim igračima i sudijama, kao i da nikom nije pretio.\n- Nažalost, moja porodica i ja, zajedno sa mojim kolegama, taoci smo nezdravog fudbalskog establišmenta. Borim se i nastaviću da se borim, uprkos konstantnim napadima, za zdraviji fudbal i pošteno suđenje u borbi za titulu prvaka Grčke - poručio je Savidis.\nIstovremeno, rukovodstvo Superlige se suprotstavilo odluci Vlade Grčke da suspenduje šampionat na neodređeno vreme.\n- Suspenzija ne donosi ništa, osim što ruši sve pozitivno što je do sada urađeno. Takođe, utiče na opstanak klubova koji bez takmičenja ne mogu da prežive. Zato tražimo nastavak takmičenja odmah - rekao je za "Rojters" predsednik Superlige Jorgos Stratos posle sastanka sa ministrom kulture i sporta Jorgosom Vasilijadisom.\nFudbal u Grčkoj\nFUDBAL Prijović o haosu u Grčkoj: Sudija je kriv, neka prihvati odgovornost\nKineska vojska poziva SAD da povuku sankcije\nOva baka je pravi Supermen: Ubila aligatora od...\nU ovom gradu se Hitler i Lenjin bore za vlast\nRomine žene na sve spremne: Čestitamo, dobili...


Japanska princeza Mako se udaje\n► Japanska princeza Mako se udaje\nPrinceza Mako, unuka japanskog car Akihita, udaće se za ljubitelja okeana koji skija, svira violinu i kuva, prenela je državna televizija NHK.\nKancelarija carske porodice je danas odbila da komentariše te navode.\nKei Komuro, za koga će se prema medijima Mako (25) udati, studirao je na Međunarodnom hrišćanskom univerzitetu u Tokiju na kom je i princeza diplomirala, a u poslednje vreme su često viđani zajedno.\nŽene ne mogu da naslede japanski Presto hrizanteme, a princezin otac i mlađi brat su u liniji nasleđivanja iza njenog strica, prestolonaslednika Naruhita.\nBeograd: Održano Kolektivno venčanje\nOko 50 parova venčalo se danas na 20. "Kolektivnom venčanju" u Beogradu.\nBritanska kraljica Elizabeta dodelila je danas princu Hariju titulu vojvode od Saseksa, što znači da će njegovoj verenici, američkoj glumici Megan Markl posle današnjeg venčanja biti...\nPrinc Hari izabrao brata za svedoka na venčanju\nBritanski princ Hari izabrao je starijeg brata Vilijama da mu bude svedok na venčanju s bivšom američkom glumicom Megan Markl 19. maja u dvorcu Vindzor, saopštila je palata Kesington.


Investiranje: BFC povoljno okruženje - prijedorgrad.org\n< BFC > povoljno okruženje\n< BFC > – Pečat kvaliteta za povoljno poslovno okruženje\nŠta certifikat znači?\nCertifikacija gradova / opština znači ispunjenje određenih standarda, tj. određenu garanciju da će postojeći privrednici, kao i potencijalni investitori, dobiti usluge i informacije na način koji olakšava poslove koji spadaju u nadležnost lokalnih uprava. Certifikat znači da je lokalna uprava dokumentovala da su procesi i usluge koje sprovodi u svom radu u skladu sa Kriterijumima. Dodatno, to znači da privrednici mogu očekivati i određenu pomoć i partnerski odnos grada, kada su u pitanju i poslovi i procedure koje spadaju u nadležnosti institucija koje deluju na republičkom nivou.\n< BFC > standard\nDefinisao je 12 kriterijuma za period u kojem je Grad recertifikovan i potvrđen putem nadzora, kao povoljno poslovno okruženje sa procentom ispunjenja od 91,05 %.\nOcjena je da je Grad napredovao od perioda za koji je recertifikovan < BFC > standardom, i to sa vrlo značajnim povećanjima procenata ispunjenja.\nDanas možemo reći da smo na putu daljeg razvoja administrativnih procesa, unapređenja rada sa investitorima i da uvodimo kriterije kao alate za rad u administraciji.\nPored toga, ovo je i potvrda da naš rad ima kontinuitet razvoja i stalnih unapređenja, odnosno otklanjanja prepoznatih nedostataka tako da rezultat rada podrazumjeva odlučnost svih u procesu da građanima budu u potpunosti servis kakav zaslužuju, a sa druge strane da investitorima pružimo povoljno poslovno okruženje, uz već postojeće kapacitete procedura i procesa Grada.\nVjerujemo da samo konkretni pokazatelji i konkretne ocjene jasno govore o radu naše uprave, kao i o tome koliko napora ulažemo da kao razvojno orjentisan grad postižemo rezultate koji nas čine konkurentnim u odnosu na gradove u Regionu. < BFC > je priznanje mreže Jugoistočne evrope i time dovoljno govorimo kada kažemo da smo u procesima dalje recertifikacije jedini na ovim prostorima.\nGrad je u procesu < BFC-a > od 2013. godine i u proces recertifikacije < BFC-a > ulazi već drugi put što je vrlo specifično za gradove / opštine sa prostora Republike Srpske, odnosno Bosne i Hercegovine.\n< BFC > će od aprila mjeseca biti aktuelan u smislu recertifikacije i izmjenjenih kriterijuma, koji su postavnjeni tako da jačaju kapacitete za rad sa investitorima i za razvoj administracijskih metodologija kako bismo bili prepoznatljivi kao < BFC > grad, koji je već korisnik određenih benefita po osnovu ovog standarda.\nViše informacija na: http://bfc-see.org/


Spahić: Broj novozaraženih na nivou juna prošle godine - Radio Sto Plus\nEpidemiološka situacija u Novom Pazaru trenutno je nestabilna i zabrinjavajuća, a broj novozaraženih je na nivou juna prošle godine, rekao je danas direktor Zavoda za javno zdravlje u ovom gradu Šefadil Spahić.\nOn je za radio Sto plus izrazio zabrinutost zbog sve većeg broja pozitivnih PCR testova, kao i porasta ostalih parametara koji ukazuju na pogoršanje epidemiološke situacije.\n„Od početka septembra u kovid ambulanti obavljeno je oko 370 pregleda od kojih je 180 bilo prvih. Za ovih pet dana septembra više od polovine urađenih seroloških testova je bilo pozitivno, a naročito nas zabrinjava veliki porast pozitivnih PCR testova“, naveo je Spahić.\nDodaje da se za sada neće uvoditi dodatne mere, ukoliko se budu poštovale preporuke Kriznog štaba, na koje se građani svakodnevno upozoravaju.\n„Obavili smo razgovor sa ugostiteljima koji treba da obrate paznju kako i na koji način da se organizuju slavlja, apelujemo na građane da se pridržavaju svih protivepidemijskih mera kako bi se u naredne dve nedelje zaustavilo širenje virusa“, ističe Spahić.\nU Opštoj bolnici trenutno se leči 137 pacijenata, dok je u Specijalnoj bolnici Novopazarska banja smešteno još 48 osoba sa lakšom kliničkom slikom.


Vesti online / Vesti / Srbija / Vučiću, podnesi ostavku!\nVučiću, podnesi ostavku!\n"Izjave Zorane Mihajlović su novi dokaz nervoze koje je u redovima naprednjaka izazvala odluka Vuka Jeremića da se kandiduje za predsednika Srbije", saopštio je Nikola Jovanović, portparol tima budućeg kandidata za predsednika Srbije Vuka Jeremića.\n- Ako Vučić smatra da je bolji kandidat od Jeremića pozivamo ga skupi hrabrost i izađe na TV duel, umesto što govori kroz kompromitovane ministre-preletače, poznate po neispunjenim obećanjima. Isto tako, pozivamo Vučića da ispuni obećanje da će podneti ostavku na mesto premijera i da tako prestane da zloupotrebljava državne resurse u svrhu kampanje - naveo je Jovanović.\nOn se "zahvalio Zorani Mihajlović što je priznala da je Vučićevo istresanje džakova sa glasovima pred TV kamerama bilo farsa".\nKako je rekao, ovo će biti poslednja kampanja u kojoj će otvarati nezavršene autoputeve i mostove, po čemu je "već postala prepoznatljiva u narodu".\n- Sa jednom njenom prethodnom izjavom se slažem, a to je da su nam radikali doneli rat, bedu i mafijaše - naveo je Jovanović.\n* Nikolić preti Vučiću: Ili ja ili podržavam Jeremića!\n* "Jeremić samo još jedna baba gatara"\n* "Nikolić trguje, Vučić ne zna šta je država"\nSRBIJA Da li je u Srbiji moguć scenario "Putin-Medvedev"?\nSRBIJA "Odlaskom Aleksandra, odlazi i Andrej Vučić"\nSRBIJA Predsednički izbori 2. aprila, drugi krug na Uskrs\nSRBIJA "Jeremić samo još jedna baba gatara"


Program Prilike ima za cilj da omogući adolescentima u Crnoj Gori, koji imaju 17-19 godina i trenutno pohađaju 3. i 4. razred srednje škole, učešče na praktičnoj obuci i job-shadowingu, kako bi saznali više o potencijalnim mogućnostima za razvoj karijere i pripremili se za tržište rada.\nNakon uspješne realizacije pilot programa Prilike u 2016. godini, uz podršku 55 kompanija u Crnoj Gori koje su ugostile 700 adolescenata, ovom prilikom želimo da pozovemo kompanije da učestvuju u novom ciklusu programa koji će se realizovati tokom 2021. godine.\nPozivamo kompanije da učestvuju u programu i pruže Priliku adolescentima da u njihovoj kompaniji učestvuju u job shadowing ili programu praktične obuke u trajanju od 2 dana do 2 nedjelje, u kontinuitetu, a u zavisnosti od raspoloživosti kapaciteta i interesovanja cijenjene kompanije. Ujedno, kompanija se može opredijeliti da ugosti jednog/jednu ili više adolescenata i adolescentkinja u različitim sektorima ili da pruži sveobuhvatno iskustvo tokom praktične obuke ili job-shadowinga.\nVremenski okvir i realizacija planiranih aktivnosti biće usaglašeni sa mogućnostima kompanije, sa predviđenim početkom aktivnosti već tokom juna 2021. S tim u vezi, ADP-Zid će pružiti administrativnu podršku tokom čitavog procesa, od planiranja do organizacije i evaluacije bilo koje od dvije planirane aktivnosti za adolescente. Ujedno, predviđena je i organizacija inicijalnog treninga za kompanije i adolescente, prije početka praktične obuke ili job shadowing-a.\nPlanirano je da se prijavljivanje adolescenata i adolescentkinja omogući kroz javni poziv, kako bi adolescenti iskazali interesovanje za različite biznis sektore i, shodno tome, zanimanja.\nPilot program Prilike ukazao je na važnost biznis zajednice, odnosno kompanija u Crnoj Gori kao resursa za osnaživanje adolescenata u pogledu odabira karijere, pružajući im kontinuiranu podršku za učešće u ličnom ali i razvoju društva. Podrška kompanija programu Prilike predstavlja i značajan doprinos poboljšanju položaja adolescenata, njihovom daljem razvoju, učešću na tržištu rada i u društvenim procesima, ali i opredijeljenost da kompanije budu inkluzivne i otvorene za ideje i društveni razvoj oko 85.000 adolescenata i adolescentkinja u Crnoj Gori.\nSvjesni smo da COVID-19 pandemija nameće ograničenja u pružanju podrške za realizaciju programa Prilike. Svakako, cilj nam je da zajedno sa kompanijama omogućimo bezbjedno okruženje za adolescente uz poštovanje svih aktivnih epidemioloških mjera.\nKompanije zainteresovane za učešće u programu, mogu se prijaviti putem linka https://syr.us/098.\nRok za prijavu je 15. septembar 2021. godine.\nZa sve dodatne informacije o programu Prilike i potencijalnom učešću možete nas kontaktirati kontaktirate putem e-maila na: zid@zid.org.me; voc@zid.org.me ili telefonom na 020/207 – 130 svakog ponedjeljka do petka od 8-16 časova. Potrudićemo se da zakažemo telefonski poziv ili sastanak u skladu sa vašim predlogom.


Naslovne strane za petak, 9. jul 2021. godine\nBeta 9. jula 2021. 08:05\nDnevni listovi na naslovnim stranama izdanja od petka pišu o poseti madjarskog premijera Viktora Orbana Beogradu, o upozorenjima na novi talas epidemije korona virusa kao i o broju prijava napada na novinare u prethodna četiri meseca.\nBLIC – O upozorenjima epidemiologa da sledi novi talas epidemije korona virusa list piše pod naslovom „Broj zaraženih će rasti bar dva meseca“.\nVEČERNJE NOVOSTI – „Srbija više treba Evropi nego EU njoj“, izjavio madjarski premijer Viktor Orban tokom posete Beogradu. Pod naslovom „U katastru 400.000 nerešenih predmeta“ o problemima sa uknjižbom u Srbiji.\nALO – „Koje poslove ovde rade stranci“, o stranim državljanima koji su zaposleni u Srbiji.\nDANAS – Pod naslovom „Nasilje nad novinarima postalo normalno“ list piše da je za četiri meseca na SOS telefon prijavljeno oko 100 napada na novinare u Srbiji. O novim merama u predškolskim ustanovama u tekstu „Vakcinisani vaspitači ne moraju da nose maske“.\nKURIR – „Samo slep ne vidi istorijski uspeh Srbije“, prenosi list izjavu madjarskog premijera Viktora Orbana.\nINFORMER – „EU će se raspasti ako ne primi Srbiju“, piše list o poseti madjarskog premijera Viktora Orbana Srbiji.\nPOLITIKA – U tekstu „Urgentni centar uskoro u novom prostoru“ o toku radova na Univerzitetskom kliničkom centru Srbije.\nSRPSKI TELEGRAF – „EU puca ako ne primi Srbiju“, piše list o poseti premijera Madjarske Viktora Orbana Srbiji.


PORTAL: Proteran i ambasador Makedonije\nProteran i ambasador Makedonije\nBeograd, Podgorica -- Nakon ambasadora Crne Gore, Vlada Srbije proglasila je i ambasadora Makedonije za "personu non-grata", dan pošto su njihove države priznale nezavosnost Kosova.\nAmbasador Crne Gore u Srbiji Anka Vojvodić (FoNet, arhiva)\nVlada Srbije uskratila je ranije gostoprimstvo ambasadorki Crne Gore Anki Vojvodić, a danas je to učinila i s makedonskim ambasadorom. Aleksandaru Vasilevskom uskraćeno je gostoprimstvo u Beogradu, potvrđeno je agenciji Beta u Ministarstvu spoljnih poslova Makedonije.\nPodsetimo, Crna Gora i Makedonija priznale su nezavisnost Kosova samo dan pošto je Generalna skupština Ujedinjenih nacija odlučila da se pred Međunarodnim sudom pravde razmatra legalnost jednostranog proglašenja nezavisnosti Kosova. .\nArhivska fotografija predaje akreditiva ambasadora Makedonije Aleksandara Vasilevskog predsedniku Srbije Borisu Tadiću (FoNet, arhiva)\nPosle odluke Podgorice i Skoplja, Vlada Srbije oštro je reagovala i uskratila gostoprimstvo crnogorskom i makedonskom ambasadoru.\nU zajedničkoj izjavi dveju zemalja navodi se da je oluka o priznavanju Kosova od strane Crne Gore i Makedonije rezultat iscrpne političke procene, ali da te dve zemlje ostaju posvećene daljem unapređenju i produbljenju odnosa sa Srbijom.\nU izjavi objavljenoj na sajtu crnogorske vlade kaže se i da dve zemlje podržavaju izgradnju demokratskih institucija na Kosovu, u cilju izgradnje multietničkog društva u kojem će biti garantovana prava svih etničkih zajednica i njihov kulturni, verski i jezički identitet\n50 država priznalo Kosovo Nakon što su Crna Gora i Makedonija priznale nezavisno Kosovo, broj zemalja koje su priznale otcepljenje srpske pokrajine popeo se na 50. Od zemalja bivše Jugoslavije, Kosovo su prvo priznale Slovenija, a potom i Hrvatska. Bosna i Hercegovina je saopštila da neće za sada priznati Kosovo, a parlament Republike Srpske je usvojio rezoluciju kojom se odbacuje jednostrano proglašena nezavisnost Kosova.\n"Crna Gora i Makedonija, vođene osnovnim pricipima svoje spoljne politike za građenje dobrosusedskih odnosa sa svim susedima, ostaju posvećene daljem unapređenju i produbljenju odnosa sa Srbijom u svim oblastima od zajedničkog interesa, kao i održavanju tradicionalno bliskih veza među našim narodima i državama", kaže se u izjavi.\nVlade dveju zemalja navode i da će dosledno nastaviti da podržavaju Srbiju na njenom putu ka evropskoj integraciji i da su opredeljene za trajnu stabilnost, mir, bezbednost i napredak svih zemalja regiona, sa jasnom evropskom i evroatlantskom perspektivom.\n"U tom smislu, Crna Gora i Makedonija će se zalagati za unapređenje regionalne saradnje, institucionalizovane kroz regionalne inicijative, kao i za punu implementaciju slobodnog protoka ljudi, roba, kapitala i ideja", stoji u izjavi.\nZajednička izjava vlada Crne Gore i Makedonije objavljena je na crnogorskom, makedonskom i engleskom jeziku.\nVojvodićeva: Sutra napuštam Srbiju\nAmbasadorka Crne Gore u Beogradu Anka Vojvodić rekla je u Vestima u 16 TV B92 da je prva ambasadorka kojoj je uskraćeno gostoprimstvo u Srbiji zbog priznanja nezavisnosti Kosova, ali je ocenila i da verovatno nije jednako uskratiti gostoprimstvo ambasadoru jedne male zemlje u odnosu na velike države.\nOna kaže da je takvu odluku doživela kao meru na odluku Crne Gore da prizna nezavisnost Kosova, ali i da se nada da je to i poslednja mera koja će se primenjivati jer bi sve drugo bilo kontraproduktivno.\nVojvodićeva kaže da priznanje Kosova samo dan nakon odluke Generalne skupštine UN da se od Međunarodnog suda pravde zatraži mišljenje o proglašenju nezavisnosti Kosova, nije namerno.\n“Ne treba mnogo podsećati da je crnogorski parlament usvojio rezoluciju o evroatlantskim integracijama, o političkim programima i namerama, uključujući i priznavanje Kosova. Diskusija je bila intenzivna i u dosta podiugnutoj atmosferi, ali korektnoj i civilizovanoj. Crna Gora je glasala za zahtev Srbije da se od Međunarodnog suda pravde zatraži mišljenje o svemu šta se dogodilo, a jučeršanja odluka je bila prva redovna sednica vlade i stavljeno je na dnevni red ono što je sedam dana pre toga usvojeno u skupštini“, podsetila je ambasadorka Crne Gore.\nOna smatra da ova događanja neće uticati na odnos građana dve države, jer su “građani i Crne Gore, i Srbije, i čitavog Zpadnog Balkana okrenuti prema istoj budućnosti“.\nAnka Vojvodić je najavila i da će sutra napustiti Srbiju.\nPosle odluke Podgorice, Vlada Srbije je oštro reagovala i uskratila gostoprimstvo crnogorskom ambasadoru. To je prvi put da se zbog priznanja Kosova ambasadoru zemlje koja je priznala nezavisnost Kosova uskrati gostoprimstvo.\nMinistar inostranih poslova Vuk Jeremić izjavio je za B92 da je Vlada Srbije obavestila Podgoricu da prisustvo njenog zvaničnog predstavnika u Beogradu više nije poželjno.\n“Razlog zbog koga smo se odlučili na ovu oštriju meru je činjenica da je odluka režima u Podgorici došla nakon glasanja u Generalnoj skupštini UN. Mi se sada nalazimo u situaciji da se Međunarodni sud pravde formalno-pravno nalazi u procesu određivanja legalnosti jednostrano proglašene nezavisnosti Kosova", ukazao je on.\n"One zemlje koje su se uzdržale do sada od priznavanja Kosova, sada, nakon što Međunarodni sud pravde počinje da razmatra legalnost tog čina, apsolutno nemaju razloga da to učine, osim da svojim stavom prejudiciraju odluku suda”, rekao je Jeremić.\nJeremić je kazao i da će Srbija nastaviti da primenjuje oštre mere jer smatra da u trenutku kada se čeka izjašnjavanje Međunarodnog suda nema razloga za priznavanje nezavisnosti Kosova.\nMas: Neshvatljiva odluka Nemački ambasador Volfram Mas izjavio je da je ponašanje Srbije prema Crnoj Gori povodom priznavanja nezavisnosti Kosova "neshvatljivo" i naglasio da te dve zemlje prestavljaju značajan faktor u stabilizaciji regiona.\nMas je ocenio da je "veoma pametno" što vlada Srbije nije preduzela mere protiv Portugala i Makedonije, koje su u poslednja dva dana priznale nezavisnost Kosova, i pohvalio odluku vlade da vrati ambasadore u zemlje koje su to ranije uradile.\n“Ono što želimo da kažemo je da je ova retorzivna mera diplomatskog karaktera i nije usmerena protiv građana Crne Gore. Ona nije usmerena protiv crnogorske države. Srbija želi najbolje moguće odnose sa građanima Crne Gore, crnogorske, srpske ili bilo koje druge nacionalnosti", rekao je on.\n"Srbija želi najbolje odnose sa svim građanima zapadnog Balkana i Srbija neće učiniti ništa što bi bilo nažao bilo kom građaninu zapadnog Balkana, ali neće imati razumevanja za bilo kakvu odluku koja, pod aktuelnim okolnostima za koje smo se izborili u Generalnoj skupštini UN, za svoj efekat ima narušavanje našeg suvereniteta i teritorijalnog integriteta, što, naravno, podrazumeva priznavanje jednostrano proglašene nezavisnosti Kosova”, zaključio je Jeremić.\nIstovremeno, Vlada Srbije donela je odluku da vrati ambasadore Republike Srbije u sve države iz kojih su oni bili pozvani na konsultacije u Beograd.\nRazlog za tu odluku je, kako se navodi u saopštenju vladine Kancelarije za saradnju s medijima, da bi se nastavila diplomatska aktivnost radi očuvanja suvereniteta i teritorijalnog integriteta Srbije.\nMinistarstvo spoljnih poslova predložilo je izmenu Akcionog plana za Kosovo i Metohiju, imajući u vidu da je Generalna skupština Ujedinjenih nacija usvojila rezoluciju kojom se od Međunarodnog suda pravde traži savetodavno mišljenje o tome da li je jednostrano proglašenje nezavisnosti Kosova i Metohije u skladu s međunarodnim pravom.\nLutovac: Možda i tužba protiv Crne Gore\nAmabasador Srbije u Podgorici Zoran Lutovac ocenio je da je proglašenje crnogorske ambasadorke u Beogradu Anke Vojvodić za "personu non grata" teža mera nego da je Vlada Srbije njega povukla na konsultacije.\n"To je u diplomatskim odnosima žešća mera nego da su mene povukli na konsultacije", rekao je Lutovac za podgoričku televiziju "Elmag".\nOn je, povodom crnogorskog priznanja Kosova, rekao da će Srbija u donošenju odluke o tome kakve će mere preduzeti prema Crnoj Gori uzeti u obzir "dve činjenice".\n"Srbija će uzeti u obzir dve činjenice; prvo, da je režim u Podgorici tu odluku doneo u kritičnom momentu za Srbiju i, drugo, da ogroman broj građana Crne Gore nije za tu odluku", kazao je Lutovac.\nLutovac je za podgoričku televiziju "Atlas" rekao da je Srbija odluku da otkaže gostoprimstvo crnogorskoj ambasadorki donela "u skladu sa činjenicom da je ugrožen njen teritorijalni integritet".\nOn je rekao da Crna Gora treba da odluči kakve će diplomatske mere preduzeti u odnosu na njegov status u Podgorici.\nAmbasador Srbije je rekao da je eventualna tužba protiv Crne Gore zbog priznanja Kosova "jedna od mera" koju bi mogla preduzeti Vlada Srbije.\nVlada Srbije donela je odluku da vrati ambasadore u sve države iz kojih su pozvani na konsultacije u Beograd kako bi se nastavila diplomatska aktivnost radi očuvanja suvereniteta i teritorijalnog integriteta Srbije.\nBoris Tadić ispred sedišta UN u Njujorku (FoNet, arhiva)\nMinistarstvo spoljnih poslova predložilo je izmenu Akcionog plana za Kosovo i Metohiju imajući u vidu odluku Generalne skupštine Ujedinjenih nacija.\nPredsednik Srbije Boris Tadić ocenio je da su odluke vlada Crne Gore i Makedonije da priznaju nelegalno proglašenu nezavisnost Kosova veoma pogrešne, suprotne međunarodnom pravu i da ne doprinose regionalnoj stabilnosti i dobrosusedskim odnosima za koje se zalaže Srbija.\n"Vlada Crne Gore, zemlje sa kojom smo želeli najbolje odnose, ovim potezom dovela je u pitanje suverenitet i teritorijani integritet Srbije. Time je učinjena velika šteta i za gradjane Srbije i za gradjane Crne Gore koji imaju toliko toga zajedničkog. Uveren sam da se sa ovom odlukom gradjani Crne Gore ne slažu", navodi se u izjavi Tadića.\nTadić je istakao da su diplomatske mere koje Srbija preduzima, povodom odluka rukovodstava dveju susednih zemalja, u skladu sa Akcionim planom Vlade Republike Srbije i da one ni na koji način nisu uperene protiv gradjana Crne Gore i Makedonije.\nPredsednik Srbije Boris Tadić izjavio je Fonetu da je odluka Ujedinjenih nacija predstavlja pobedu srpske spoljne politike, kojom se Beograd na velika vrata vraća u međunarodne odnose.\nTadić je rekao da je Srbija povratila prijatelje koje smo nekada zaboravljali, pre svega iz Pokreta nesvrstanih i iz zemalja Trećeg sveta.\n“Način na koji smo izabrali ugao posmatranja i rešavanja kosovskog problema omogućava kudikamo veći međunarodni ugled Srbije i unutrašnje kapacitete da se rešavaju gorući problemi u državi i društvu. Mi smo pomerili taj problem, koliko god je u našoj moći, na pravni teren. Učinili smo to, iznad svega, i zbog toga što su naši argumenti na pravnom terenu kudikamo bolji nego na političkom i bezbednosnom terenu, ili na terenu ekonomije”, naveo je Tadić.\nОбјавио ADMIN у 16:53


Najverniji Pikeov fan (foto)\nDok je Žerar Pike (29) svojim golom doneo Španiji pobedu u prvoj utakmici na Evropskom prvenstvu ove godine, njegova partnerka Šakira (39) bodrila ga je od kuće sa svojim sinovima. Na svom Instagram profilu objavila je fotografiju ponosnog sina Saše (1). Sin pevačice i fudbalera vatreno je navijao za svog tatu, a sliku je lajkovalo više od 360 hiljada ljudi.\nŽerar i Šakira zajedno su od 2010. kada su se upoznali na snimanju njenog spota ‘Waka Waka’ za svetsko fudbalsko prvenstvo te godine. Potvrdili su vezu godinu dana kasnije zajedničkom fotografijom na Fejsbuku, a 2013. rođen je njihov prvi sin Milan.\nMuškarac iz snova: Kada se džentlmen ponudi da pomogne dami (video)\nPike se „zaigrao“ i sa verenicom (video)\nOvako se navija za svog dečka! (video)